CELEX: 32017R0094
Language: mt
Date: 2017-01-19 00:00:00
Title: Regolament ta' Implimentazzjoni tal-Kummissjoni (UE) 2017/94 tad-19 ta' Jannar 2017 li jimponi dazju antidumping definittiv fuq l-importazzjonijiet ta' glukonat tas-sodju li joriġina mir-Repubblika tal-Poplu taċ-Ċina wara rieżami tal-iskadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill

20.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 16/3
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/94
   tad-19 ta' Jannar 2017
   li jimponi dazju antidumping definittiv fuq l-importazzjonijiet ta' glukonat tas-sodju li joriġina mir-Repubblika tal-Poplu taċ-Ċina wara rieżami tal-iskadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“Regolament bażiku”) u, b'mod partikolari, l-Artikolu 11(2) tiegħu,
   Billi:
   1.   PROĊEDURA
   
   1.1.   Il-miżuri fis-seħħ
   
   
               (1)
            
            
               Wara investigazzjoni tal-antidumping (“l-investigazzjoni oriġinali”), il-Kunsill, permezz tar-Regolament ta' Implimentazzjoni tal-Kunsill (UE) Nru 965/2010 (2), impona dazju antidumping definittiv fuq l-importazzjonijiet ta' glukonat tas-sodju b'numru tal-Unjoni Doganali u l-Istatistika (CUS) 0023277-9 u numru tar-reġistru tas-Servizz tal-Astratti Kimiċi (CAS, Chemical Abstracts Service) 527-07-1, li bħalissa jaqa' taħt il-kodiċi NM ex 2918 16 00 (il-kodiċi TARIC 2918160010) (“glukonat tas-sodju”) u li joriġina mir-Repubblika tal-Poplu taċ-Ċina (“ir-RPĊ” jew “il-pajjiż ikkonċernat”).
            
         
               (2)
            
            
               Il-miżuri oriġinali ħadu l-forma ta' dazju ad valurem stabbilit f'perċentwal ta' 53,2 %, bl-eċċezzjoni ta' Shandong Kaison Biochemical Co., Ltd (5,6 %) u Qingdao Kehai Biochemistry Co., Ltd (27,1 %).
            
         1.2.   Talba għal rieżami tal-iskadenza
   
   
               (3)
            
            
               Wara l-pubblikazzjoni ta' avviż ta' skadenza imminenti (3) tal-miżuri eżistenti, fl-1 ta' Lulju 2015, il-Kummissjoni rċeviet talba għall-bidu ta' rieżami tal-iskadenza ta' dawn il-miżuri skont l-Artikolu 11(2) tar-Regolament tal-Kunsill (KE) Nru 1225/2009 (4).
            
         
               (4)
            
            
               It-talba tressqet miż-żewġ produtturi tal-Unjoni, Jungbunzlauer SA u Roquette Italia SpA (“l-applikanti”).
            
         
               (5)
            
            
               It-talba kienet imsejsa fuq ir-raġuni li l-iskadenza tal-miżuri x'aktarx twassal għall-kontinwazzjoni ta' dumping u għall-kontinwazzjoni jew ir-rikorrenza ta' ħsara għall-industrija tal-Unjoni.
            
         1.3.   Bidu
   
   
               (6)
            
            
               Fis-27 ta' Ottubru 2015, il-Kummissjoni Ewropea (“il-Kummissjoni”) bdiet investigazzjoni ta' antidumping fir-rigward tal-importazzjonijiet fl-Unjoni ta' glukonat tas-sodju li joriġina mir-RPĊ abbażi tal-Artikolu 11(2) tar-Regolament (KE) Nru 1225/2009. Hija ppubblikat Notifika ta' Bidu f'Il-Ġurnal Uffiċjali tal-Unjoni Ewropea
                   (5) (“in-Notifika ta' Bidu”).
            
         1.4.   Il-pajjiż analogu
   
   
               (7)
            
            
               Fin-Notifika ta' Bidu, il-Kummissjoni ddikjarat li kienet qiegħda tipprevedi l-użu tal-Istati Uniti tal-Amerka bħala pajjiż terz bl-ekonomija tas-suq (“suq analogu”), bħal fl-investigazzjoni oriġinali, skont it-tifsira tal-Artikolu 2(7)(a) tar-Regolament bażiku. Il-Kummissjoni stiednet lill-partijiet sabiex jikkummentaw dwar l-adegwatezza ta' din l-għażla. Ebda waħda mill-partijiet ma pprovdiet kummenti.
            
         
               (8)
            
            
               Il-Kummissjoni fittxet l-informazzjoni dwar il-produtturi tal-glukonat tas-sodju f'pajjiżi analogi potenzjali oħrajn u kkuntattjat lill-Kanada, lill-Indja, lill-Ġappun, lill-Pakistan, lis-Serbja, lill-Afrika ta' Isfel, lill-Korea ta' Isfel, lill-Isvizzera u lill-Istati Uniti tal-Amerka, filwaqt li stiednet lill-produtturi magħrufa kollha tal-glukonat tas-sodju f'dawn il-pajjiżi sabiex jipprovdu l-informazzjoni meħtieġa. Kumpanija Kanadiża wieġbet billi qalet li hija ma kinitx produttur tal-glukonat tas-sodju, iżda kummerċjant. Kien hemm produttur Amerikan wieħed biss li ssottometta tweġiba għall-kwestjonarju u li aċċetta li ssirlu żjara ta' verifika.
            
         1.5.   Il-partijiet interessati
   
   
               (9)
            
            
               Fin-Notifika ta' Bidu, il-Kummissjoni stiednet lill-partijiet interessati jikkuntattjawha sabiex jipparteċipaw fl-investigazzjoni. Barra minn hekk, il-Kummissjoni għarrfet speċifikament lill-produtturi tal-Unjoni magħrufa, lill-prodotturi esportaturi magħrufa, lill-awtoritajiet Ċiniżi, lill-importaturi magħrufa u lill-utenti dwar il-bidu tal-investigazzjoni u stednithom sabiex jipparteċipaw.
            
         
               (10)
            
            
               Il-partijiet interessati ngħataw l-opportunità li jagħtu l-fehmiet tagħhom bil-miktub u li jitolbu smigħ fil-limitu taż-żmien stabbilit fin-Notifika ta' Bidu. Il-partijiet kollha interessati, li għamlu talba u wrew li kien hemm raġunijiet partikolari li għalihom kellhom jinstemgħu, ingħataw il-possibbiltà ta' seduta ta' smigħ. Il-partijiet interessati ngħataw ukoll opportunità li jikkummentaw dwar il-ftuħ tal-investigazzjoni u li jitolbu seduta ta' smigħ mal-Kummissjoni u/jew mal-Uffiċjal tas-Seduta fi proċedimenti kummerċjali.
            
         (a)   
         It-teħid ta' kampjuni
      
   
   
               (11)
            
            
               Fin-Notifika ta' Bidu tagħha, il-Kummissjoni qalet li tista' tieħu kampjun tal-partijiet interessati skont l-Artikolu 17 tar-Regolament bażiku.
            
         
      It-teħid ta' kampjuni ta' produtturi esportaturi fir-RPĊ
   
   
               (12)
            
            
               Sabiex tiddeċiedi jekk it-teħid ta' kampjuni huwiex meħtieġ u, jekk iva, sabiex tagħżel kampjun, il-Kummissjoni talbet lill-produtturi esportaturi kollha fir-RPĊ sabiex jipprovdu l-informazzjoni speċifikata fin-Notifika ta' Bidu. Barra minn hekk, il-Kummissjoni staqsiet lill-Missjoni tar-Repubblika tal-Poplu taċ-Ċina għall-Unjoni Ewropea sabiex tidentifika u/jew tikkuntattja lil produtturi esportaturi oħrajn, jekk hemm minnhom, li jistgħu jkunu interessati li jipparteċipaw fl-investigazzjoni.
            
         
               (13)
            
            
               Kien hemm produttur esportatur wieħed biss fil-pajjiż ikkonċernat li pprovda l-informazzjoni mitluba u li qabel li jkun inkluż fil-kampjun. Għalhekk, ma kienx meħtieġ li jittieħdu kampjuni.
            
         
      It-teħid ta' kampjuni tal-importaturi
   
   
               (14)
            
            
               Sabiex tiddeċiedi jekk it-teħid ta' kampjuni huwiex meħtieġ u, jekk iva, sabiex tagħżel kampjun, il-Kummissjoni talbet lil erba' importaturi mhux relatati magħrufa sabiex jipprovdu l-informazzjoni speċifikata fin-Notifika ta' Bidu.
            
         
               (15)
            
            
               Żewġ importaturi mhux relatati pprovdew l-informazzjoni mitluba u qablu li jkunu inklużi fil-kampjun. Minħabba n-numru żgħir, il-Kummissjoni ddeċidiet li t-teħid ta' kampjuni ma kienx meħtieġ.
            
         (b)   
         Tweġibiet għall-kwestjonarju
      
   
   
               (16)
            
            
               Il-Kummissjoni bagħtet kwestjonarji lil żewġ produtturi tal-Unjoni, żewġ importaturi mhux relatati, tmien utenti magħrufa, għaxar bejjiegħa bl-ingrossa, lill-produttur esportatur Ċiniż li ppreżenta ruħu waqt l-eżerċizzju tat-teħid ta' kampjuni u produttur wieħed fl-Istati Uniti tal-Amerka li tqies bħala s-suq analogu.
            
         
               (17)
            
            
               Waslu tweġibiet għall-kwestjonarju mingħand żewġ produtturi tal-Unjoni, żewġ importaturi mhux relatati, utent wieħed, ħames bejjiegħa bl-ingrossa, il-produttur esportatur Ċiniż u l-produttur fis-suq analogu.
            
         (c)   
         Żjarat ta' verifika
      
   
   
               (18)
            
            
               Il-Kummissjoni fittxet u vverifikat l-informazzjoni kollha li qieset li kienet meħtieġa għad-determinazzjoni tal-probabbiltà ta' kontinwazzjoni jew rikorrenza ta' dumping u ħsara u l-interess tal-Unjoni. Iż-żjarat ta' verifika skont l-Artikolu 16 tar-Regolament bażiku saru fil-bini tal-kumpaniji li ġejjin:
               
                            
                        
                        
                           il-produtturi tal-Unjoni
                           
                                       —
                                    
                                    
                                       Jungbunzlauer SA, Marckolsheim, Franza u kumpanija relatata waħda
                                    
                                 
                                       —
                                    
                                    
                                       Roquette Italy SpA, Cassano Spinola, l-Italja
                                    
                                 
                     
                            
                        
                        
                           Importaturi
                           
                                       —
                                    
                                    
                                       Ceda Chemicals Limited, Knutsford, ir-Renju Unit
                                    
                                 
                                       —
                                    
                                    
                                       Norkem Limited, Knutsford, ir-Renju Unit
                                    
                                 
                     
                            
                        
                        
                           Produttur esportatur fir-RPĊ
                           
                                       —
                                    
                                    
                                       Shandong Kaison Biochemical Co., Ltd (“SKB”), Rizhao City, Shandong Province, ir-RPĊ
                                    
                                 
                     
                            
                        
                        
                           Produttur fil-pajjiż analogu
                           
                                       —
                                    
                                    
                                       PMP Fermentation Products, Inc, Peoria, l-Istati Uniti tal-Amerka.
                                    
                                 
                     
         1.6.   Il-perjodu tal-investigazzjoni u l-perjodu kkunsidrat
   
   
               (19)
            
            
               L-investigazzjoni tal-probabbiltà ta' kontinwazzjoni jew rikorrenza ta' dumping u ħsara kopriet il-perjodu mill-1 ta' Ottubru 2014 sat-30 ta' Settembru 2015 (“il-perjodu ta' investigazzjoni tar-rieżami” jew “PIR”). L-istħarriġ dwar ix-xejriet rilevanti għall-valutazzjoni tal-probabbiltà ta' kontinwazzjoni jew rikorrenza ta' ħsara kopra l-perjodu mill-1 ta' Jannar 2012 sa tmiem il-perjodu tal-investigazzjoni tar-rieżami (“il-perjodu kkunsidrat”).
            
         2.   IL-PRODOTT IKKONĊERNAT U L-PRODOTT SIMILI
   
   2.1.   Il-prodott ikkonċernat
   
   
               (20)
            
            
               Il-prodott soġġett għal dan ir-rieżami huwa l-glukonat tas-sodju niexef, b'numru tal-Unjoni Doganali u tal-Istatistika (CUS) 0023277-9 u numru tar-reġistru tas-Servizz tal-Astratti Kimiċi (CAS, Chemical Abstracts Service) 527-07-1 u li joriġina mir-RPĊ (“il-prodott li qed jiġi rieżaminat” jew “glukonat tas-sodju”), li bħalissa jaqa' taħt il-kodiċi NM ex 2918 16 00 (il-kodiċi TARIC 2918160010).
            
         
               (21)
            
            
               Il-glukonat tas-sodju niexef jintuża l-iktar fl-industrija tal-bini bħala ritardatur tat-tgħaqqid u plastifikant tal-konkos u f'industriji oħra bħala trattament tal-wiċċ għall-metalli (tneħħija ta' sadid, ossidi u xaħam) u għat-tindif ta' fliexken u apparat industrijali. Il-prodott jista' jintuża wkoll fl-industriji tal-ikel u tal-farmaċewtiċi.
            
         
               (22)
            
            
               Il-prodott ikkonċernat jinkludi diversi tipi, li huma definiti fil-kwestjonarju bħala numri ta' kontroll tal-prodotti (“PCN” — product control numbers). Kull PCN jieħu f'kunsiderazzjoni l-purità, id-daqs tal-partikuli u l-imballaġġ, kif stabbilit fl-investigazzjoni oriġinali.
            
         2.2.   Il-prodott simili
   
   
               (23)
            
            
               L-investigazzjoni wriet li l-glukonat tas-sodju niexef prodott u mibjugħ mill-industrija tal-Unjoni fl-Unjoni, il-glukonat tas-sodju niexef prodott u mibjugħ fis-suq domestiku tal-Istati Uniti tal-Amerka, li ntgħażel bħala pajjiż analogu kif ġie spjegat fil-premessi minn 60 sa 62, il-glukonat tas-sodju niexef prodott u mibjugħ fis-suq domestiku fiċ-Ċina u l-glukonat tas-sodju niexef prodott fiċ-Ċina u mibjugħ lill-Unjoni essenzjalment għandhom l-istess użi u karatteristiċi fiċiżi u tekniċi bażiċi.
            
         
               (24)
            
            
               Għaldaqstant il-Kummissjoni kkonkludiet li dawn il-prodotti huma simili skolnt it-tifsira tal-Artikolu 1(4) tar-Regolament bażiku.
            
         3.   IL-PROBABBILTÀ TA' KONTINWAZZJONI JEW RIKORRENZA TA' DUMPING
   
   3.1.   Kummenti preliminari
   
   
               (25)
            
            
               Skont l-Artikolu 11(2) tar-Regolament bażiku, ġie eżaminat jekk l-iskadenza tal-miżuri eżistenti x'aktarx li twassal għall-kontinwazzjoni jew għar-rikorrenza tad-dumping.
            
         
               (26)
            
            
               Kif issemma aktar 'il fuq fil-premessa 13, kien hemm produttur esportatur Ċiniż wieħed biss li kkoopera fl-investigazzjoni attwali. Din il-kumpanija kopriet it-totalità tal-esportazzjonijiet tal-glukonat tas-sodju mir-RPĊ fl-Unjoni matul il-PIR. Għalhekk, il-Kummissjoni kienet tal-fehma li hija għandha biżżejjed informazzjoni għall-valutazzjoni tal-prezz tal-esportazzjoni u tal-marġni tad-dumping matul il-PIR (it-Taqsima 3.2.).
            
         
               (27)
            
            
               Madankollu, dan il-produttur esportatur kien jirrappreżenta bejn 2 % u 7 % biss tal-kapaċità tal-produzzjoni totali u bejn 5 % u 10 % biss tal-produzzjoni totali tal-glukonat tas-sodju fir-RPĊ. Barra minn hekk, l-esportazzjonijiet tiegħu lejn pajjiżi terzi kienu f'firxa ta' bejn 23 % u 28 % biss tal-esportazzjonijiet totali mir-RPĊ lejn pajjiżi terzi matul il-PIR (il-piż eżatt tal-uniku produttur esportatur Ċiniż li kkoopera fil-kapaċità tal-produzzjoni Ċiniża totali, fil-produzzjoni totali u fl-esportazzjonijiet totali ma jistax jiġi żvelat minħabba raġunijiet ta' kunfidenzjalità). Għalhekk, meta jitqies li ħadd mill-produtturi Ċiniżi l-oħrajn tal-glukonat tas-sodju fir-RPĊ ma kkoopera, il-Kummissjoni kienet tal-fehma li hija ma kellhiex biżżejjed informazzjoni għall-eżami tal-probabbiltà ta' kontinwazzjoni jew rikorrenza ta' dumping u kellu jsir użu mill-fatti disponibbli skont l-Artikolu 18 tar-Regolament bażiku sabiex jiġi vvalutat l-iżvilupp tal-importazzjonijiet f'każ li jitħassru l-miżuri (it-Taqsima 3.3).
            
         
               (28)
            
            
               L-awtoritajiet Ċiniżi ġew informati kif xieraq li minħabba l-kooperazzjoni baxxa tal-produtturi esportaturi Ċiniżi, il-Kummissjoni tista' tapplika l-Artikolu 18 tar-Regolament bażiku. F'dan ir-rigward il-Kummissjoni ma rċeviet l-ebda kumment.
            
         
               (29)
            
            
               B'hekk, is-sejbiet fit-Taqsima 3.3 kienu bbażati fuq il-fatti disponibbli. Għal dan l-għan, intużaw l-informazzjoni pprovduta mill-produttur esportatur li kkoopera, it-talba għar-rieżami tal-iskadenza, is-sottomissjoni magħmula mill-applikanti, l-istatistika tal-Eurostat, id-dejta miġbura mill-Istati Membri skont l-Artikolu 14(6) tar-Regolament bażiku (il-“bażi ta' dejta skont l-Artikolu 14(6)”) u l-informazzjoni disponibbli għall-pubbliku fuq l-Internet (6). Fir-rigward tal-Bażi ta' Dejta tal-Istatistika dwar l-Esportazzjoni miċ-Ċina, l-istruttura ta' kodifikazzjoni għall-glukonat tas-sodju kopriet prodotti oħrajn mhux soġġetti għall-investigazzjoni attwali u, għalhekk, il-volum tal-glukonat tas-sodju f'iżolament ma setax jiġi identifikat fil-bażi ta' dejta. Għalhekk, dan is-sors ta' informazzjoni ma setax jintuża.
            
         3.2.   Dumping fl-Unjoni matul il-perjodu ta' investigazzjoni tar-rieżami
   
   3.2.1.   Il-valur normali
   
   
               (30)
            
            
               Fl-investigazzjoni oriġinali, ingħata trattament għall-ekonomija tas-suq (“MET”) lill-uniku produttur esportatur Ċiniż li qed jikkoopera fl-investigazzjoni attwali (Shandong Kaison Biochemicals jew “SKB”). Għalhekk, id-determinazzjoni tal-valur normali għal dan il-produttur esportatur kienet ibbażata fuq il-produzzjoni tiegħu stess u fuq id-dejta tal-bejgħ.
            
         
               (31)
            
            
               Il-Kummissjoni l-ewwel eżaminat jekk il-volum totali tal-bejgħ domestiku għall-produtturi esportaturi li kkooperaw kienx rappreżentattiv, f'konformità mal-Artikolu 2(2) tar-Regolament bażiku. Il-bejgħ domestiku jkun rappreżentattiv jekk il-volum totali tal-bejgħ domestiku tal-prodott simili lill-klijenti indipendenti fis-suq domestiku tal-produttur esportatur jirrappreżenta mill-inqas 5 % tal-volum totali tal-bejgħ għall-esportazzjoni tiegħu tal-prodott ikkonċernat lill-Unjoni matul il-PIR. Għalhekk, il-volum totali tal-bejgħ tal-produttur esportatur tal-prodott simili fis-suq domestiku li kkoopera kien rappreżentattiv.
            
         
               (32)
            
            
               Sussegwentement, il-Kummissjoni identifikat it-tipi ta' prodotti mibjugħa fuq livell domestiku li kienu identiċi jew komparabbli mat-tipi ta' prodotti mibjugħa għall-esportazzjoni lejn l-Unjoni.
            
         
               (33)
            
            
               Il-Kummissjoni mbagħad eżaminat jekk il-bejgħ domestiku mill-produttur esportatur li kkoopera fis-suq domestiku tiegħu għal kull tip ta' prodott imsemmi fil-premessa 22, li huwa identiku jew komparabbli ma' tip ta' prodott mibjugħ għall-esportazzjoni lejn l-Unjoni, kienx rappreżentattiv, skont l-Artikolu 2(2) tar-Regolament bażiku. Il-bejgħ domestiku ta' tip ta' prodott ikun rappreżentattiv jekk il-volum totali tal-bejgħ domestiku ta' dak it-tip ta' prodott lil klijenti indipendenti matul il-PIR ikun jirrappreżenta mill-inqas 5 % tal-volum totali tal-bejgħ għall-esportazzjoni lejn l-Unjoni. Il-Kummissjoni stabbilixxiet li għal tip ta' prodott wieħed ma kienx hemm bejgħ domestiku minħabba differenza fl-imballaġġ, filwaqt li għat-tipi ta' prodotti l-oħrajn, il-bejgħ domestiku kien rappreżentattiv.
            
         
               (34)
            
            
               Imbagħad, il-Kummissjoni ddefinixxiet il-proporzjon tal-bejgħ bi profitt lil klijenti indipendenti fis-suq domestiku għal kull tip ta' prodott matul il-PIR sabiex tiddeċiedi jekk tużax il-bejgħ domestiku reali għall-kalkolu tal-valur normali, skont l-Artikolu 2(4) tar-Regolament bażiku.
            
         
               (35)
            
            
               Il-valur normali huwa bbażat fuq il-prezz domestiku attwali għal kull tip ta' prodott, irrispettivament minn jekk dan il-bejgħ kienx profittabbli jew le, jekk:
               
                           (a)
                        
                        
                           il-volum tal-bejgħ tat-tip ta' prodott, mibjugħ bi prezz tal-bejgħ nett daqs jew aktar mill-kost ikkalkulat tal-produzzjoni, kien jirrappreżenta aktar minn 80 % tal-volum tal-bejgħ totali ta' dan it-tip ta' prodott; kif ukoll
                        
                     
                           (b)
                        
                        
                           il-prezz tal-bejgħ medju ponderat ta' dak it-tip ta' prodott huwa daqs jew ogħla mill-kost unitarju tal-produzzjoni.
                        
                     
         
               (36)
            
            
               F'dan il-każ, il-valur normali huwa l-medja ponderata tal-prezzijiet tal-bejgħ domestiku kollu ta' dak it-tip ta' prodott matul il-PIR.
            
         
               (37)
            
            
               Il-valur normali huwa l-prezz domestiku reali għal kull tip ta' prodott tal-bejgħ domestiku bi profitt tat-tipi ta' prodotti biss matul il-PIR, jekk:
               
                           (a)
                        
                        
                           il-volum tal-bejgħ bi profitt tat-tip tal-prodott jirrappreżenta 80 % jew inqas mill-volum totali tal-bejgħ ta' dan it-tip; jew
                        
                     
                           (b)
                        
                        
                           il-prezz tal-bejgħ medju ponderat ta' dak it-tip ta' prodott huwa inqas mill-kost unitarju tal-produzzjoni.
                        
                     
         
               (38)
            
            
               L-analiżi tal-bejgħ domestiku wriet li bejn 18 % u 23 % tal-bejgħ domestiku kollu ħalla profitt u li l-prezz tal-bejgħ medju ponderat kien ogħla mill-ispiża tal-produzzjoni. Għaldaqstant, il-valur normali ġie kkalkolat bħala medja ponderata tal-bejgħ bi profitt biss.
            
         
               (39)
            
            
               Għat-tip ta' prodott wieħed mingħajr bejgħ domestiku fl-andament ordinarju tal-kummerċ, il-Kummissjoni ħolqot il-valur normali skont l-Artikolu 2(3) u (6) tar-Regolament bażiku.
            
         
               (40)
            
            
               Il-valur normali nħadem billi żdied dan li ġej mal-ispiża medja tal-produzzjoni tal-prodott simili tal-produttur esportatur li kkoopera matul il-PIR:
               
                           (a)
                        
                        
                           il-kostijiet tal-bejgħ medji ponderati, ġenerali u amministrattivi (“SG&A”- selling, general and administrative expenses) imġarrbin mill-produttur esportatur li kkoopera fuq il-bejgħ domestiku tal-prodott simili, fl-andament normali tal-kummerċ, matul il-PIR; kif ukoll
                        
                     
                           (b)
                        
                        
                           il-profitt medju ponderat li jsir mill-prodottur esportatur li kkoopera mill-bejgħ domestiku tal-prodott simili, fl-andament normali tal-kummerċ, matul il-PIR.
                        
                     
         3.2.2.   Il-prezz tal-esportazzjoni
   
   
               (41)
            
            
               L-uniku produttur esportatur li kkoopera esporta lejn l-Unjoni direttament lil klijenti indipendenti. Għalhekk, il-prezz tal-esportazzjoni kien il-prezz attwalment imħallas jew li jista' jitħallas għall-prodott ikkonċernat meta mibjugħ għall-esportazzjoni lejn l-Unjoni, skont l-Artikolu 2(8) tar-Regolament bażiku.
            
         3.2.3.   Paragun
   
   
               (42)
            
            
               Il-Kummissjoni qabblet il-valur normali u l-prezz tal-esportazzjoni fuq bażi ta' kif joħroġ mill-fabbrika.
            
         
               (43)
            
            
               Meta kienet iġġustifikata bil-ħtieġa ta' tqabbil ġust, il-Kummissjoni aġġustat il-valur normali u/jew il-prezz tal-esportazzjoni għad-differenzi li jaffettwaw il-prezzijiet u l-komparabilità tal-prezz, b'konformità mal-Artikolu 2(10) tar-Regolament bażiku. Saru aġġustamenti għall-ispejjeż anċillari, tat-tagħbija u tal-immaniġġjar fil-pajjiż ikkonċernat, għall-ispejjeż tat-trasport (domestiku u tal-merkanzija bil-baħar), għall-ispejjeż tal-assigurazzjoni, għall-ispejjeż tal-imballaġġ, għall-ispejjeż tal-kreditu u għall-VAT mhux rifondibbli.
            
         3.2.4.   Il-marġni tad-dumping
   
   
               (44)
            
            
               Il-Kummissjoni qabblet il-valur normali medju ponderat ta' kull tip ta' prodott simili mal-prezz tal-esportazzjoni medju ponderat tat-tip korrispondenti tal-prodott ikkonċernat, skont l-Artikolu 2(11) u (12) tar-Regolament bażiku.
            
         
               (45)
            
            
               Abbażi ta' dan, il-marġni tad-dumping medju ponderat stabbilit espress bħala perċentwal tal-prezz CIF fil-fruntiera tal-Unjoni, bid-dazju mhux imħallas, kien ta' 2,6 % matul il-PIR. Jenħtieġ li l-livell ta' dan il-marġni tad-dumping jitqabbel b'korrelazzjoni mal-fatt li matul il-PIR, l-esportazzjonijiet mir-RPĊ lejn is-suq tal-Unjoni saru biss mill-uniku produttur esportatur Ċiniż li rċieva MET fl-investigazzjoni oriġinali, kif ġie spjegat fil-premessi 26 u 30.
            
         3.3.   Żviluppi tal-importazzjonijiet jekk il-miżuri jiġu revokati
   
   
               (46)
            
            
               Minbarra s-sejba ta' dumping matul il-PIR, il-Kummissjoni analizzat jekk kienx hemm probabbiltà ta' kontinwazzjoni ta' dumping f'każ li l-miżuri jitħallew jiskadu. Ġew analizzati l-elementi li ġejjin: il-kapaċità tal-produzzjoni u l-kapaċità żejda fir-RPĊ, l-iżvilupp tad-domanda fir-RPĊ, l-esportazzjonijiet mir-RPĊ lejn pajjiżi terzi oħrajn, il-marġni tad-dumping ta' esportazzjonijiet miċ-Ċina f'pajjiżi terzi oħrajn u l-attraenza tas-suq tal-Unjoni.
            
         
               (47)
            
            
               Kif issemma fil-premessi minn 27 sa 29, kien hemm produttur esportatur wieħed biss fir-RPĊ li kkoopera. Għalhekk, is-sejbiet fit-taqsimiet ta' hawn taħt kienu bbażati fuq il-fatti disponibbli skont l-Artikolu 18 tar-Regolament bażiku. F'dan ir-rigward, il-Kummissjoni użat l-informazzjoni pprovduta mill-produttur esportatur li kkoopera, it-talba għar-rieżami tal-iskadenza, is-sottomissjoni magħmula mill-applikanti, l-istatistika tal-Eurostat, id-dejta miġbura mill-Istati Membri skont l-Artikolu 14(6) tar-Regolament bażiku (il-“bażi ta' dejta skont l-Artikolu 14(6)”) u l-informazzjoni disponibbli għall-pubbliku fuq l-Internet kif spjegat fil-premessa 29.
            
         
               (48)
            
            
               Qed jiġi mfakkar li, matul il-perjodu kkunsidrat tal-investigazzjoni oriġinali, il-volumi tal-importazzjoni żdiedu b'77 % li f'termini assoluti kkorrispondew għal żieda ta' 1 774 tunnellata (minn 2 291 tunnellata fl-2005 għal 4 095 tunnellata matul il-perjodu tal-investigazzjoni oriġinali). Is-sehem mis-suq Ċiniż korrispondenti żdied minn 12,8 % għal livell ta' 24,9 % fi tmiem il-perjodu tal-investigazzjoni oriġinali qabel ġew imposti l-miżuri.
            
         3.3.1.   Il-kapaċità tal-produzzjoni, il-kapaċità żejda u l-iżvilupp tad-domanda fir-RPĊ
   
   
               (49)
            
            
               Il-kapaċità tal-produzzjoni tal-uniku esportatur Ċiniż li kkoopera kienet tliet darbiet aktar mill-konsum tal-Unjoni matul il-PIR. Ir-rata tal-użu tal-kapaċità tiegħu nstabet li tvarja bejn 75 % u 80 %. Jirriżulta li l-kapaċità żejda ta' din il-kumpanija weħidha hija aktar minn nofs il-konsum tal-Unjoni.
            
         
               (50)
            
            
               Barra minn hekk, abbażi tal-informazzjoni sottomessa fit-talba u kontrovverifikata mal-informazzjoni disponibbli għall-pubbliku msemmija fil-premessa 29, il-glukonat tas-sodju huwa manifatturat minn 40 produttur fir-RPĊ b'kapaċità tal-produzzjoni totali li tvarja bejn 1 000 000 u 1 200 000 tunnellata fl-2014, li rrappreżentat żieda ta' madwar 50 % meta mqabbla mal-2010. Fl-2014, il-produtturi Ċiniżi użaw biss madwar nofs il-kapaċità tagħhom minħabba li pproduċew biss madwar 550 000 tunnellata.
            
         
               (51)
            
            
               Skont it-talba għar-rieżami tal-iskadenza, id-domanda Ċiniża fis-suq domestiku kienet stmata li tvarja bejn 400 000 tunnellata u 500 000 tunnellata fl-2014, li tħalli kapaċità ta' madwar 600 000 sa 700 000 tunnellata disponibbli għall-esportazzjonijiet. Il-konsum fl-Unjoni kien ta' bejn 16 000 u 22 000 tunnellata matul il-PIR, li jfisser li l-kapaċità żejda fir-RPĊ hija madwar 30 darba aktar mill-konsum tal-glukonat tas-sodju fl-Unjoni.
            
         
               (52)
            
            
               Id-domanda fir-RPĊ għall-glukonat tas-sodju hija ddeterminata ħafna mill-industrija tal-kostruzzjoni. L-industrija tal-kostruzzjoni tużah bħala addittiv għall-konkrit prodott mill-glukonat tas-sodju. Mhuwiex eskluż li l-konsum tal-glukonat tas-sodju fis-suq domestiku Ċiniż jista' jiżdied taħt il-perspettiva ta' industrija tal-kostruzzjoni li qed tikber fir-RPĊ. Madankollu, il-kapaċità żejda fir-RPĊ taqbeż b'mod sinifikanti l-konsum tal-Unjoni u, għalhekk, anki taħt il-perspettiva ta' konsum domestiku li qed jikber fir-RPĊ, x'aktarx li l-kapaċità żejda xorta tibqa' sinifikanti b'potenzjal kbir għall-esportazzjoni lejn is-suq tal-Unjoni.
            
         3.3.2.   Il-volum u l-prezzijiet tal-esportazzjoni lejn pajjiżi terzi oħrajn
   
   
               (53)
            
            
               Għar-raġunijiet stabbiliti fil-premessa 29, il-bażi ta' dejta Ċiniża ma setgħetx tintuża sabiex jiġu analizzati l-esportazzjonijiet ta' glukonat tas-sodju miċ-Ċina lejn pajjiżi terzi oħrajn.
            
         
               (54)
            
            
               Abbażi tal-informazzjoni sottomessa fit-talba, aġġustata fejn meħtieġ u kontrovverifikata mal-informazzjoni disponibbli għall-pubbliku kif deskritt fil-premessa 29, kien stabbilit li, b'mod kumplessiv, il-volum tal-esportazzjoni miċ-Ċina lejn pajjiżi terzi oħrajn żdied b'madwar 45 % bejn l-2012 u l-2014, tant li laħaq madwar 116 000 tunnellata fl-2014.
            
         
               (55)
            
            
               Ma kien hemm ebda informazzjoni pubblika disponibbli dwar il-prezzijiet medji tal-esportazzjonijiet miċ-Ċina lejn swieq ta' pajjiżi terzi oħrajn. Il-prezzijiet lejn pajjiżi terzi oħrajn tal-uniku produttur Ċiniż li kkoopera wrew xejra ta' tnaqqis bejn l-2012 u l-2014 minn bejn 600 sa 660 EUR/tunnellata fl-2012 għal bejn 500 sa 550 EUR/tunnellata fl-2014. Fil-PIR, il-prezzijiet tal-esportazzjoni tal-uniku produttur Ċiniż li kkoopera żdiedu meta mqabbla mal-2014, fejn qabżu bi ftit is-600 EUR/tunnellata. Dawn il-prezzijiet kienu konformi mal-prezzijiet tal-esportazzjoni miċ-Ċina lejn pajjiżi terzi oħrajn sottomessi mill-applikanti, bl-eċċezzjoni tal-PIR, li għalih l-applikanti sostnew li l-prezzijiet tal-esportazzjonijiet miċ-Ċina lejn pajjiżi terzi oħrajn komplew jonqsu għal livell ta' bejn EUR 539 u EUR 583/tunnellata.
            
         3.3.3.   Dumping lejn pajjiżi terzi oħrajn
   
   
               (56)
            
            
               Għar-raġunijiet spjegati fil-premessa 27, il-fatti disponibbli skont l-Artikolu 18 tar-Regolament bażiku ntużaw fir-rigward tal-analiżi tal-kontinwazzjoni probabbli tad-dumping f'każ li l-miżuri jitħallew jiskadu.
            
         
               (57)
            
            
               Filwaqt li ma kien hemm ebda informazzjoni pubblika disponibbli dwar il-prezzijiet tal-esportazzjonijiet miċ-Ċina lejn swieq ta' pajjiżi terzi oħrajn, l-applikanti pprovdew informazzjoni li wriet li l-prezzijiet medji tal-produtturi esportaturi Ċiniżi l-oħrajn kollha lejn pajjiżi terzi oħrajn kienu konformi mal-prezz medju tal-esportazzjonijiet tal-uniku produttur esportatur Ċiniż lejn pajjiżi terzi oħrajn li kkoopera, kif deskritt fil-premessa 55.
            
         
               (58)
            
            
               Sabiex tivvaluta l-prattiki tad-dumping tal-produtturi esportaturi Ċiniżi lejn pajjiżi terzi oħrajn, il-Kummissjoni wettqet żewġ kalkoli tal-marġni tad-dumping, wieħed bl-użu tal-prezz medju tal-esportazzjonijiet tal-produtturi esportaturi Ċiniżi lejn pajjiżi terzi oħrajn sottomess mill-applikanti u ieħor bl-użu tat-tranżazzjonijiet tal-esportazzjoni dettaljati sottomessi minn SKB (l-uniku produttur esportatur Ċiniż li kkoopera) fit-tweġiba tiegħu għall-kwestjonarju dwar l-antidumping għall-akbar ħames swieq tal-esportazzjoni tiegħu bħala punt ta' riferiment għall-esportazzjonijiet tal-produtturi esportaturi Ċiniżi l-oħrajn.
            
         
               (59)
            
            
               F'dan ir-rigward, qed jitfakkar li matul l-investigazzjoni oriġinali, il-produttur esportatur li koopera kien l-uniku kumpanija li ngħata MET. Isegwi li għall-prodotturi esportaturi Ċiniżi l-oħrajn, il-valur normali għandu jiġi kkalkolat skont l-Artikolu 2(7)(a) tar-Regolament bażiku, jiġifieri fuq il-bażi tal-prezz jew tal-valur maħdum f'pajjiż terz b'ekonomija tas-suq (“il-pajjiż analogu”). Għal dan l-għan, kellu jintgħażel pajjiż analogu.
            
         
               (60)
            
            
               Kif issemma fil-premessa 8, kien biss il-produttur fl-Istati Uniti tal-Amerka li kkoopera fl-investigazzjoni billi ssottometta rispons sħiħ għall-kwestjonarju u aċċetta li ssirlu żjara ta' verifika.
            
         
               (61)
            
            
               Il-Kummissjoni sabet li l-Istati Uniti tal-Amerka ssodisfaw il-kriterji bħala pajjiż analogu xieraq billi l-kwantitajiet mibjugħa f'dan is-suq kienu kbar biżżejjed u kien hemm kompetizzjoni sinifikanti fis-suq bejn il-produzzjoni domestika u l-importazzjonijiet minn pajjiżi oħrajn, jiġifieri r-RPĊ, l-Italja u Franza. Barra minn hekk, l-Istati Uniti tal-Amerka ma kellhom ebda dazju antidumping fir-rigward tal-prodott ikkonċernat.
            
         
               (62)
            
            
               Fid-dawl ta' dak li ntqal hawn fuq, ġie konkluż li l-Istati Uniti tal-Amerka jikkostitwixxu pajjiż analogu xieraq skont l-Artikolu 2(7)(a) tar-Regolament bażiku u l-informazzjoni li waslet mingħand l-uniku produttur li kkoopera fil-pajjiż analogu ntużat bħala bażi għad-determinazzjoni tal-valur normali għall-produtturi esportaturi li ma ngħatawx MET fl-investigazzjoni oriġinali.
            
         
               (63)
            
            
               Fir-rigward tal-ewwel kalkolu tad-dumping imsemmi fil-premessa 58, il-Kummissjoni qabblet il-valur normali medju ponderat tal-uniku produttur li kkoopera fil-pajjiż analogu mal-prezz tal-esportazzjoni medju tal-produtturi esportaturi Ċiniżi sottomess mill-applikanti fuq livell tal-prezz mill-fabbrika skont l-Artikolu 2(11) u (12) tar-Regolament bażiku. Meta kienet iġġustifikata bil-ħtieġa ta' tqabbil ġust, il-Kummissjoni aġġustat il-valur normali u/jew il-prezz tal-esportazzjoni għad-differenzi li jaffettwaw il-prezzijiet u l-komparabilità tal-prezz, b'konformità mal-Artikolu 2(10) tar-Regolament bażiku. Saru aġġustamenti għall-ispejjeż tat-trasport, għall-ispejjeż anċillari u tal-immaniġġjar, għall-ispejjeż tal-imballaġġ u għall-VAT mhux rifondibbli, stmati abbażi tat-tweġiba għall-kwestjonarju tal-produttur esportatur li kkoopera fir-RPĊ.
            
         
               (64)
            
            
               Abbażi ta' dan, instab li l-esportazzjonijiet miċ-Ċina lejn pajjiżi terzi oħrajn kienu l-oġġett ta' dumping f'livell ogħla minn 70 %.
            
         
               (65)
            
            
               F'dak li għandu x'jaqsam mal-kalkolu tad-dumping l-ieħor imsemmi fil-premessa 58 li, għar-raġunijiet stabbiliti fil-premessa 57, juża t-tranżazzjonijiet tal-esportazzjoni dettaljati sottomessi minn SKB fit-tweġiba tiegħu għall-kwestjonarju dwar l-antidumping għall-akbar ħames swieq tal-esportazzjoni tiegħu bħala punt ta' riferiment għall-esportazzjonijiet tal-produtturi esportaturi Ċiniżi l-oħrajn, il-valur normali kien ikkalkolat kif spjegat fil-premessi minn 59 sa 63.
            
         
               (66)
            
            
               Il-prezz tal-esportazzjoni kien il-prezz effettivament imħallas jew li jista' jitħallas għall-prodott ikkonċernat meta mibjugħ għall-esportazzjoni lejn l-akbar ħames pajjiżi terzi, skont l-Artikolu 2(8) tar-Regolament bażiku.
            
         
               (67)
            
            
               Il-Kummissjoni qabblet il-valur normali medju ponderat ta' kull tip ta' prodott simili mal-prezz tal-esportazzjoni medju ponderat lejn l-akbar ħames pajjiżi terzi l-oħrajn tat-tip korrispondenti tal-prodott ikkonċernat fuq livell tal-prezz mill-fabbrika skont l-Artikolu 2(11) u (12) tar-Regolament bażiku. Meta kienet iġġustifikata bil-ħtieġa ta' tqabbil ġust, il-Kummissjoni aġġustat il-valur normali u/jew il-prezz tal-esportazzjoni għad-differenzi li jaffettwaw il-prezzijiet u l-komparabilità tal-prezz, b'konformità mal-Artikolu 2(10) tar-Regolament bażiku.
            
         
               (68)
            
            
               Saru aġġustamenti għall-ispejjeż anċillari, tat-tagħbija u tal-immaniġġjar fil-pajjiż ikkonċernat, għall-ispejjeż tat-trasport (domestiku u tal-merkanzija bil-baħar), għall-ispejjeż tal-assigurazzjoni, għall-ispejjeż tal-imballaġġ, għall-ispejjeż tal-kreditu u għall-VAT mhux rifondibbli.
            
         
               (69)
            
            
               Abbażi ta' dan, instab li l-esportazzjonijiet miċ-Ċina lejn pajjiżi terzi oħrajn kienu l-oġġett ta' dumping f'livell ta' madwar 50 %.
            
         
               (70)
            
            
               Barra minn hekk, għall-fini ta' kompletezza u paragun, kien ikkalkolat ukoll marġni tad-dumping għall-esportazzjonijiet ta' SKB lejn swieq ta' pajjiżi terzi oħrajn bl-użu tad-dejta tiegħu stess. B'hekk, ġie stabbilit marġni tad-dumping li jammonta għal madwar 8,3 %.
            
         
               (71)
            
            
               Id-differenza bejn il-marġni tad-dumping mill-premessi 64 u 69 u dawk mill-premessi 45) u (70) hija spjegata mill-fatt li tal-ewwel huma bbażati fuq id-dejta tal-valur normali mis-suq analogu, kif spjegat fil-premessa 59, filwaqt li tal-aħħar, stabbiliti għall-uniku produttur esportatur Ċiniż li kkoopera, kienu bbażati fuq il-valur normali ddeterminat fuq id-dejta tal-bejgħ u tal-produzzjoni tiegħu stess, hekk kif huwa ngħata MET fl-investigazzjoni oriġinali, kif spjegat fil-premessi minn 30 sa 40. Barra minn hekk, il-marġni tad-dumping ikkalkolat għall-uniku produttur esportatur Ċiniż matul il-PIR fil-premessa 45 jirrigwarda l-esportazzjonijiet lejn is-suq tal-Unjoni fejn ipprevalew prezzijiet ogħla, filwaqt li l-marġni tad-dumping l-oħrajn kollha kkalkolati jirrigwardaw l-esportazzjonijiet lejn swieq ta' pajjiżi terzi oħrajn.
            
         
               (72)
            
            
               Il-prattiki tad-dumping Ċiniżi stabbiliti f'pajjiżi terzi oħrajn huma indikazzjoni qawwija tal-imġiba tal-prezzijiet probabbli tal-produtturi esportaturi Ċiniżi fl-Unjoni f'każ li l-miżuri jitħallew jiskadu.
            
         3.3.4.   L-attraenza tas-suq tal-Unjoni
   
   
               (73)
            
            
               Sabiex tkun ivvalutata l-attraenza tas-suq tal-Unjoni u l-probabbiltà li l-esportazzjonijiet mir-RPĊ jiġu diretti lejn is-suq tal-Unjoni f'każ li l-miżuri jitħallew jiskadu, ġew analizzati l-esportazzjonijiet miċ-Ċina lejn is-swieq ta' pajjiżi terzi oħrajn f'termini ta' volumi u prezzijiet, kif ukoll il-prezzijiet fis-suq domestiku Ċiniż imqabbla mal-prezzijiet medji fis-suq tal-Unjoni.
            
         
               (74)
            
            
               B'mod kumplessiv, il-volum tal-esportazzjoni miċ-Ċina lejn pajjiżi terzi oħrajn żdied b'madwar 45 % bejn l-2012 u l-2014, tant li laħaq madwar 116 000 tunnellata fl-2014.
            
         
               (75)
            
            
               F'dak li għandu x'jaqsam mal-prezzijiet domestiċi, kif ġie spjegat fil-premessi minn 27 sa 29 aktar 'il fuq, fin-nuqqas ta' kull informazzjoni oħra, il-prezzijiet domestiċi tal-uniku produttur esportatur Ċiniż li kkoopera ntużaw bħala punt ta' riferiment. Il-paragun juri li l-prezzijiet medji fis-suq tal-Unjoni kienu bejn 43 % u 55 % ogħla mill-prezzijiet domestiċi medji fir-RPĊ fl-2014 u bejn 27 % u 35 % ogħla mill-prezzijiet domestiċi medji fir-RPĊ matul il-PIR.
            
         
               (76)
            
            
               F'dak li għandu x'jaqsam mal-prezzijiet tal-esportazzjoni miċ-Ċina lejn pajjiżi terzi oħrajn, abbażi tad-dejta sottomessa mill-applikanti, dawn instabu li kienu konformi mal-prezzijiet tal-esportazzjoni lejn pajjiżi terzi oħrajn tal-uniku produttur esportatur Ċiniż, kif spjegat fil-premessa 55. Il-prezzijiet medji fis-suq tal-Unjoni nstabu li kienu, bħala medja, bejn 25 % u 45 % ogħla mill-prezzijiet tal-esportazzjoni miċ-Ċina lejn is-swieq ta' pajjiżi terzi oħrajn fl-2014 u bejn 20 % u 40 % ogħla mill-prezzijiet tal-esportazzjoni miċ-Ċina lejn is-swieq ta' pajjiżi terzi oħrajn matul il-PIR. F'dak li għandu x'jaqsam mal-livelli tal-prezzijiet tal-uniku esportatur Ċiniż li kkoopera lejn pajjiżi terzi oħrajn matul il-PIR, dawn kienu aktar baxxi mill-prezzijiet tal-industrija tal-Unjoni b'bejn 20 % u 30 %.
            
         
               (77)
            
            
               Dawn il-livelli tal-prezzijiet ferm ogħla jagħmlu s-suq tal-Unjoni attraenti għall-esportaturi Ċiniżi f'każ li jitħassru l-miżuri antidumping.
            
         
               (78)
            
            
               L-interess tal-produtturi esportaturi Ċiniżi li jesportaw lejn is-suq tal-Unjoni huwa kkonfermat ukoll mill-preżenza kostanti ta' SKB fis-suq tal-Unjoni. Minkejja l-miżuri li hemm fis-seħħ, din il-kumpanija kważi rdoppjat il-volumi tal-esportazzjoni tagħha lejn l-Unjoni u żiedet is-sehem mis-suq tagħha b'madwar 50 % bejn il-perjodu tal-investigazzjoni tal-investigazzjoni oriġinali u l-PIR attwali.
            
         3.3.5.   Il-konklużjoni dwar il-probabbiltà tat-tkomplija tad-dumping
   
   
               (79)
            
            
               Fid-dawl tal-kapaċità żejda sinifikanti stmata fir-RPĊ, li tista' tintuża għall-esportazzjonijiet lejn l-Unjoni bi prezzijiet jkunu l-oġġett ta' dumping, wara li tqieset l-attraenza tas-suq tal-Unjoni u l-imġiba tal-prezzijiet tal-esportaturi Ċiniżi fis-swieq ta' pajjiżi terzi oħrajn, il-Kummissjoni kkonkludiet li hemm probabbiltà qawwija li t-tħassir tal-miżuri antidumping jirriżulta f'żieda fil-volumi sinifikanti ta' importazzjonijiet oġġett ta' dumping tal-glukonat tas-sodju mir-RPĊ lejn l-Unjoni.
            
         4.   IL-PROBABBILTÀ TA' KONTINWAZZJONI JEW RIKORRENZA TA' ĦSARA
   
   4.1.   Definizzjoni tal-industrija tal-Unjoni u tal-produzzjoni tal-Unjoni
   
   
               (80)
            
            
               Il-produtturi tal-Unjoni li kkooperaw Jungbunzlauer SA u Roquette Italia SpA ammontaw għal 100 % tal-produzzjoni tal-Unjoni.
            
         
               (81)
            
            
               Għalhekk, huma jitqiesu li jikkostitwixxu l-“industrija tal-Unjoni” skont it-tifsira tal-Artikolu 4(1) tar-Regolament bażiku.
            
         
               (82)
            
            
               Billi l-industrija tal-Unjoni hija magħmula minn żewġ produtturi biss, iċ-ċifri kollha relatati ma' dejta sensittiva speċifika għall-kumpaniji kellhom jiġu indiċizzati jew mogħtija fi klassifika għal raġunijiet ta' kunfidenzjalità.
            
         4.2.   Il-konsum tal-Unjoni
   
   
               (83)
            
            
               Il-Kummissjoni stabbilixxiet il-konsum tal-Unjoni abbażi tal-volum tal-bejgħ totali tal-industrija tal-Unjoni fis-suq tal-Unjoni miksub wara verifika tat-tweġibiet tal-kwestjonarji taż-żewġ produtturi tal-Unjoni, abbażi tal-volum tal-importazzjoni totali kif disponibbli fl-Eurostat u mid-dejta vverifikata tal-produttur esportatur Ċiniż li kkoopera.
            
         
               (84)
            
            
               Il-konsum tal-Unjoni żviluppa kif ġej:
               
                  Tabella 1
               
               
                  Il-konsum tal-Unjoni
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Konsum totali tal-Unjoni (tunnellati)
                        
                        
                           13 000 –19 000 
                        
                        
                           14 000 –20 000 
                        
                        
                           16 000 –22 000 
                        
                        
                           16 000 –22 000 
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              109
                           
                        
                        
                           
                              119
                           
                        
                        
                           
                              122
                           
                        
                     
                           
                              Sors: Tweġibiet tal-kwestjonarji u l-Eurostat.
                        
                     
         
               (85)
            
            
               Il-konsum tal-Unjoni żdied kontinwament u, b'mod kumplessiv, żdied bi 22 % matul il-perjodu kkunsidrat.
            
         4.3.   Importazzjonijiet mill-pajjiż ikkonċernat
   
   4.3.1.   Il-volum u s-sehem mis-suq tal-importazzjonijiet mill-pajjiż ikkonċernat
   
   
               (86)
            
            
               Il-Kummissjoni stabbilixxiet il-volum tal-importazzjonijiet abbażi tal-Eurostat u tat-tweġiba vverifikata tal-kwestjonarju tal-produttur esportatur Ċiniż li kkoopera, li kien jammonta għal 100 % tal-importazzjonijiet Ċiniżi totali matul il-PIR.
            
         
               (87)
            
            
               L-importazzjonijiet fl-Unjoni mill-pajjiż ikkonċernat żviluppaw kif ġej:
               
                  Tabella 2
               
               
                  Il-volum tal-importazzjoni u s-sehem mis-suq
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Importazzjonijiet Ċiniżi (tunnellati)
                        
                        
                           500–2 500 
                        
                        
                           500–2 500 
                        
                        
                           500–2 500 
                        
                        
                           500–2 500 
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              110
                           
                        
                        
                           
                              122
                           
                        
                        
                           
                              109
                           
                        
                     
                           Sehem mis-suq Ċiniż (%)
                        
                        
                           4–16
                        
                        
                           4–16
                        
                        
                           4–16
                        
                        
                           3–15
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              103
                           
                        
                        
                           
                              89
                           
                        
                     
                           
                              Sors: Tweġibiet tal-kwestjonarji u l-Eurostat.
                        
                     
         
               (88)
            
            
               Matul il-perjodu kkunsidrat, b'mod kumplessiv, il-volum tal-importazzjoni Ċiniża żdied b'9 %. Huwa l-ewwel żdied bi 22 % bejn l-2012 u l-2014 u mbagħad naqas bi 13 % matul il-PIR. Madankollu, billi l-importazzjonijiet Ċiniżi segwew biss parzjalment iż-żieda fil-konsum tal-Unjoni, l-iżvilupp tas-sehem mis-suq Ċiniż segwa xejra differenti. B'hekk, huwa baqa' stabbli bejn l-2012 u l-2013, żdied bi ftit fl-2014 (jiġifieri bi 3 %) u naqas b'14 % mill-2014 sal-PIR. B'mod kumplessiv, is-sehem mis-suq Ċiniż naqas bi 11 % matul il-perjodu kkunsidrat. Madankollu, kif ġie indikat fil-premessa 78, l-uniku produttur esportatur Ċiniż li kkoopera rnexxielu jirdoppja l-volum tal-esportazzjoni tiegħu lejn l-Unjoni u jżid is-sehem mis-suq tiegħu b'50 % meta mqabbel mal-perjodu ta' investigazzjoni tal-investigazzjoni oriġinali u fil-livelli tal-prezzijiet li huma l-oġġett ta' dumping.
            
         4.3.2.   Il-prezzijiet tal-importazzjonijiet mill-pajjiż ikkonċernat u t-twaqqigħ tal-prezz
   
   
               (89)
            
            
               Il-Kummissjoni stabbilixxiet ix-xejra tal-prezzijiet tal-importazzjonijiet Ċiniżi abbażi tal-Eurostat.
            
         
               (90)
            
            
               Il-prezz medju tal-importazzjonijiet fl-Unjoni mill-pajjiż ikkonċernat żviluppa kif ġej:
               
                  Tabella 3
               
               
                  Prezzijiet tal-importazzjoni (EUR/tunnellata)
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Prezzijiet tal-importazzjoni Ċiniża (EUR/tunnellata)
                        
                        
                           680 – 750
                        
                        
                           600 – 670
                        
                        
                           600 – 670
                        
                        
                           670 – 740
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              89
                           
                        
                        
                           
                              98
                           
                        
                     
                           
                              Sors: Eurostat.
                        
                     
         
               (91)
            
            
               B'mod kumplessiv, il-prezzijiet medji tal-importazzjoni naqsu bi 2 % matul il-perjodu kkunsidrat. Il-prezzijiet tal-importazzjoni naqsu bi 11 % bejn l-2012 u l-2013, imbagħad baqgħu fl-istess livell fl-2014 u żdiedu b'9 % matul il-PIR.
            
         
               (92)
            
            
               Il-Kummissjoni ddeterminat it-twaqqigħ tal-prezz tal-produttur esportatur li kkoopera matul il-PIR billi qabblet:
               
                           —
                        
                        
                           il-prezzijiet tal-bejgħ medji ponderati għal kull tip ta' prodott tal-produtturi tal-Unjoni debitati lill-konsumaturi mhux relatati fis-suq tal-Unjoni, u aġġustati għal-livell tal-prezz mill-fabbrika; kif ukoll
                        
                     
                           —
                        
                        
                           il-prezzijiet medji ponderati korrispondenti għal kull tip ta' prodott tal-importazzjonijiet lill-ewwel klijent indipendenti fis-suq tal-Unjoni, stabbiliti fuq bażi ta' kost, assigurazzjoni u nol (“CIF”), b'aġġustamenti xierqa għad-dazji antidumping u doganali u għall-ispejjeż ta' wara l-importazzjoni.
                        
                     
         
               (93)
            
            
               It-tqabbil tal-prezzijiet sar fuq bażi ta' tip b'tip għal tranżazzjonijiet fl-istess livell ta' kummerċ, aġġustati kif dovut meta meħtieġ, u wara t-tnaqqis tar-roħs u l-iskontijiet. Ir-riżultat tal-paragun kien espress bħala perċentwal tal-prezz medju ponderat tal-industrija tal-Unjoni matul il-PIR. Dan wera li għall-produttur esportatur li kkoopera ma kien hemm ebda twaqqigħ tal-prezz matul il-PIR, anki meta d-dazji antidumping ma ġewx ikkunsidrati. Madankollu, il-produttur esportatur li kkoopera, minkejja li kopra 100 % tal-importazzjonijiet Ċiniżi matul il-PIR, irrappreżenta biss bejn 2 % u 7 % tal-kapaċità tal-produzzjoni Ċiniża totali.
            
         4.4.   Importazzjonijiet minn pajjiżi terzi oħrajn
   
   
               (94)
            
            
               L-importazzjonijiet fl-Unjoni minn pajjiżi terzi għajr il-pajjiż ikkonċernat żviluppaw kif ġej:
               
                  Tabella 4
               
               
                  Is-sehem mis-suq f'pajjiżi terzi oħrajn
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Importazzjonijiet (tunnellati)
                        
                        
                           0–300
                        
                        
                           0–500
                        
                        
                           0–400
                        
                        
                           0–300
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              582
                           
                        
                        
                           
                              256
                           
                        
                        
                           
                              132
                           
                        
                     
                           Is-sehem mis-suq (%)
                        
                        
                           0–1
                        
                        
                           1–2
                        
                        
                           0–1
                        
                        
                           0–1
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              543
                           
                        
                        
                           
                              217
                           
                        
                        
                           
                              109
                           
                        
                     
                           
                              Sors: Eurostat.
                        
                     
         
               (95)
            
            
               Is-sehem mis-suq tal-importazzjonijiet minn pajjiżi terzi kien jirrappreżenta mhux aktar minn 2 % matul il-perjodu kkunsidrat u inqas minn 1 % matul il-PIR.
            
         4.5.   Is-sitwazzjoni ekonomika tal-industrija tal-Unjoni
   
   4.5.1.   Kummenti ġenerali
   
   
               (96)
            
            
               B'konformità mal-Artikolu 3(5) tar-Regolament bażiku, l-analiżi tal-impatt li għandhom l-importazzjonijiet li huma l-oġġett ta' dumping fuq l-industrija tal-Unjoni kienet tinkludi evalwazzjoni tal-indikaturi ekonomiċi kollha li għandhom effett fuq l-istat tal-industrija tal-Unjoni matul il-perjodu kkunsidrat. Il-Kummissjoni evalwat dawn l-indikaturi abbażi tat-tweġibiet għall-kwestjonarju vverifikati tal-produtturi tal-Unjoni.
            
         4.5.2.   L-indikaturi tad-dannu
   
   4.5.2.1.   Il-produzzjoni, il-kapaċità tal-produzzjoni u l-użu tal-kapaċità
   
   
               (97)
            
            
               Il-produzzjoni totali tal-Unjoni, il-kapaċità tal-produzzjoni u l-użu tal-kapaċità żviluppaw matul il-perjodu kkunsidrat kif ġej:
               
                  Tabella 5
               
               
                  Il-produzzjoni, il-kapaċità tal-produzzjoni u l-użu tal-kapaċità
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Produzzjoni (tunnellati)
                        
                        
                           38 000 –58 000 
                        
                        
                           33 000 –53 000 
                        
                        
                           34 000 –54 000 
                        
                        
                           35 000 –55 000 
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              92
                           
                        
                        
                           
                              94
                           
                        
                     
                           Kapaċità tal-produzzjoni (tunnellati)
                        
                        
                           50 000 –70 000 
                        
                        
                           50 000 –70 000 
                        
                        
                           50 000 –70 000 
                        
                        
                           50 000 –70 000 
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                     
                           L-użu tal-kapaċità (%)
                        
                        
                           70–90
                        
                        
                           65–85
                        
                        
                           65–85
                        
                        
                           65–85
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              92
                           
                        
                        
                           
                              94
                           
                        
                     
                           
                              Sors: It-tweġibiet tal-kwestjonarju.
                        
                     
         
               (98)
            
            
               Il-volum tal-produzzjoni naqas b'10 % bejn l-2012 u l-2013, imbagħad żdied bi ftit mill-2014 sal-PIR. B'mod kumplessiv, il-volum tal-produzzjoni naqas b'6 % matul il-perjodu kkunsidrat. Dan it-tnaqqis fil-produzzjoni huwa spjegat bi tnaqqis ta' bejn 30 % u 40 % fil-volumi tal-esportazzjoni matul il-perjodu kkunsidrat, li kien ikkumpensat parzjalment biss biż-żieda fil-bejgħ domestiku rrapportat fit-tabella 6.
            
         
               (99)
            
            
               Il-kapaċità tal-produzzjoni baqgħet l-istess matul il-perjodu kollu kkunsidrat.
            
         4.5.2.2.   Il-volum tal-bejgħ, is-sehem mis-suq u l-użu ristrett
   
   
               (100)
            
            
               Il-volum tal-bejgħ u s-sehem mis-suq tal-industrija tal-Unjoni żviluppaw kif ġej matul il-perjodu kkunsidrat:
               
                  Tabella 6
               
               
                  Il-volum tal-bejgħ u s-sehem mis-suq
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Il-volum tal-bejgħ fis-suq tal-Unjoni (tunnellati)
                        
                        
                           11 500 –17 500 
                        
                        
                           12 500 –18 500 
                        
                        
                           14 000 –20 000 
                        
                        
                           15 000 –21 000 
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              107
                           
                        
                        
                           
                              118
                           
                        
                        
                           
                              123
                           
                        
                     
                           Sehem mis-suq tal-industrija tal-Unjoni (%)
                        
                        
                           84–96
                        
                        
                           84–96
                        
                        
                           84–96
                        
                        
                           85–97
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              101
                           
                        
                     
                           
                              Sors: Tweġibiet tal-kwestjonarji u l-Eurostat.
                        
                     
         
               (101)
            
            
               L-industrija tal-Unjoni rnexxielha ssegwi ż-żieda fil-konsum tal-Unjoni billi żiedet il-volum tal-bejgħ tagħha kontinwament u, b'mod kumplessiv, bi 23 % matul il-perjodu kkunsidrat.
            
         
               (102)
            
            
               Billi l-volum tal-bejgħ segwa mill-qrib ix-xejra osservata fil-konsum tal-Unjoni, is-sehem mis-suq tal-industrija tal-Unjoni baqa' l-istess mill-2012 sal-2014 u żdied biss bi ftit, jiġifieri b'1 %, matul il-PIR.
            
         
               (103)
            
            
               L-użu ristrett, li prattikament kien kostanti matul il-perjodu kollu kkunsidrat, kif muri fit-tabella ta' hawn taħt, ma affettwax ix-xejra osservata fir-rigward tal-produzzjoni u l-użu tal-kapaċità.
               
                  Tabella 7
               
               
                  Użu ristrett
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Użu ristrett (tunnellati)
                        
                        
                           9 000 –19 000 
                        
                        
                           9 000 –19 000 
                        
                        
                           9 000 –19 000 
                        
                        
                           9 000 –19 000 
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              101
                           
                        
                     
                           
                              Sors: Tweġibiet għall-kwestjonarju.
                        
                     
         4.5.2.3.   It-tkabbir
   
   
               (104)
            
            
               Il-volum tal-bejgħ domestiku tal-industrija tal-Unjoni segwa mill-qrib l-evoluzzjoni tal-konsum domestiku u żdied bi 23 % matul il-perjodu kkunsidrat. B'konsegwenza ta' dan, l-industrija tal-Unjoni żammet livell stabbli ta' sehem mis-suq matul il-perjodu kkunsidrat.
            
         4.5.2.4.   Impjiegi u produttività
   
   
               (105)
            
            
               L-impjiegi u l-produttività żviluppaw matul il-perjodu kkunsidrat kif ġej:
               
                  Tabella 8
               
               
                  L-impjiegi u l-produttività
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Numru ta' impjegati
                        
                        
                           0–100
                        
                        
                           0–100
                        
                        
                           0–100
                        
                        
                           0–100
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              101
                           
                        
                        
                           
                              103
                           
                        
                     
                           Produttività (tunnellati/impjegati)
                        
                        
                           500–1 500 
                        
                        
                           500–1 500 
                        
                        
                           500–1 500 
                        
                        
                           500–1 500 
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              91
                           
                        
                        
                           
                              91
                           
                        
                        
                           
                              91
                           
                        
                     
                           
                              Sors: It-tweġibiet tal-kwestjonarju.
                        
                     
         
               (106)
            
            
               L-għadd ta' impjegati fl-industrija tal-Unjoni baqa' kważi l-istess matul il-perjodu kollu kkunsidrat. Bħala riżultat tat-tnaqqis fil-produzzjoni u l-impjieg stabbli, il-produttività naqset matul il-perjodu kkunsidrat.
            
         
               (107)
            
            
               L-investigazzjoni wriet li minħabba l-livell għoli ta' awtomazzjoni, mhux se jkun possibbli għall-industrija tal-Unjoni li tnaqqas l-għadd ta' impjegati b'mod proporzjonali mat-tnaqqis fil-produzzjoni.
            
         4.5.2.5.   Il-kobor tal-marġini tad-dumping u l-irkupru mid-dumping fl-imgħoddi
   
   
               (108)
            
            
               L-investigazzjoni stabbilixxiet fil-premessa 45 li l-importazzjonijiet tal-glukonat tas-sodju mir-RPĊ komplew jidħlu fis-suq tal-Unjoni bi prezzijiet li huma l-oġġett ta' dumping.
            
         
               (109)
            
            
               L-industrija tal-Unjoni setgħet tibbenifika mill-miżuri antidumping fis-seħħ u bdiet tirkupra mid-dumping tal-imgħoddi. Hija tabilħaqq żiedet il-volum tal-bejgħ tagħha bi 23 % u s-sehem mis-suq tagħha b'1 % matul il-perjodu kkunsidrat. Madankollu, l-irkupru mid-dumping tal-imgħoddi ma jistax jitqies bħala kkonsolidat, b'mod partikolari fid-dawl tal-iżvilupp tal-profittabbiltà kif deskritt fil-premessa 123, li baqgħet negattiva fl-2012 u fl-2013 u qalbet għall-pożittiv biss matul il-PIR.
            
         4.5.2.6.   Prezzijiet u fatturi li għandhom impatt fuq il-prezzijiet
   
   
               (110)
            
            
               Il-prezzijiet medji ponderati tal-bejgħ unitarju tal-produtturi tal-Unjoni lill-klijenti mhux relatati fl-Unjoni żviluppaw kif ġej matul il-perjodu kkunsidrat:
               
                  Tabella 9
               
               
                  Il-prezzijiet tal-bejgħ fl-Unjoni u l-kost unitarju tal-produzzjoni
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Il-prezz medju tal-bejgħ unitarju fl-Unjoni (EUR/tunnellata)
                        
                        
                           740–810
                        
                        
                           730–800
                        
                        
                           700–770
                        
                        
                           700–770
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              94
                           
                        
                        
                           
                              95
                           
                        
                     
                           
                              Sors: It-tweġibiet tal-kwestjonarju.
                        
                     
         
               (111)
            
            
               Il-prezzijiet medji tal-bejgħ tal-industrija tal-Unjoni naqsu b'5 % matul il-perjodu kkunsidrat. Il-prezzijiet naqsu kontinwament bejn l-2012 u l-2014 u żdiedu biss bi ftit matul il-PIR.
            
         
               (112)
            
            
               L-ispiża tal-produzzjoni tal-industrija tal-Unjoni żviluppat kif ġej matul il-perjodu kkunsidrat:
               
                  Tabella 10
               
               
                  Kost unitarju tal-produzzjoni
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Kost unitarju tal-produzzjoni (EUR/tunnellata)
                        
                        
                            
                        
                        
                            
                        
                        
                            
                        
                        
                            
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              98
                           
                        
                        
                           
                              86
                           
                        
                        
                           
                              80
                           
                        
                     
                           
                              Sors: It-tweġibiet tal-kwestjonarju.
                        
                     
         
               (113)
            
            
               Matul il-perjodu kkunsidrat, il-kost unitarju tal-produzzjoni naqas b'20 %. Dan kien parzjalment dovut għat-tnaqqis fil-prezz tal-materja prima, kif deskritt f'aktar dettall fil-premessa 114 hawn taħt, kif ukoll parzjalment dovut għall-iffrankar tal-ispejjeż li rriżulta fi tnaqqis ta' diversi komponenti tal-ispiża totali tal-produzzjoni, b'mod partikolari l-ispejjeż tal-manutenzjoni, li tnaqqsu drastikament matul il-perjodu kkunsidrat.
            
         
               (114)
            
            
               Skont il-livell ta' integrazzjoni tal-proċess tal-manifattura tagħhom, il-produtturi tal-Unjoni użaw qamħirrum jew ġulepp tal-glukożju bbażat fuq il-qamħirrum bħala l-materja prima prinċipali tagħhom. Minħabba li din il-materja prima tirrappreżenta komponent importanti tal-ispiża tal-produzzjoni, it-tnaqqis fil-prezz tagħha kien jammonta għal bejn 25 % u 35 % tat-tnaqqis fl-ispiża tal-produzzjoni matul il-perjodu kkunsidrat. Għalhekk, kull żieda fil-prezz tal-qamħirrum jew tal-ġulepp tal-glukożju bbażat fuq il-qamħirrum tista' istantanjament treġġa' lura s-sitwazzjoni mtejba tal-industrija tal-Unjoni li tirriżulta mit-tnaqqis fl-ispiża tal-produzzjoni.
            
         
               (115)
            
            
               It-tnaqqis fl-ispiża tal-produzzjoni wassal biss għal tnaqqis żgħir fil-prezzijiet medji tal-bejgħ unitarju ta' 5 % matul il-perjodu kkunsidrat, minħabba l-fatt li l-industrija tal-Unjoni kienet għadha qed tirkupra mit-telf li ġarrbet fil-perjodi preċedenti bħala riżultat tal-prattiki ta' dumping tal-imgħoddi.
            
         4.5.2.7.   Il-kostjiet lavorattivi
   
   
               (116)
            
            
               Il-kostijiet medji lavorattivi tal-produtturi tal-Unjoni żviluppaw matul il-perjodu kkunsidrat kif ġej:
               
                  Tabella 11
               
               
                  Kostijiet lavorattivi għal kull impjegat
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              104
                           
                        
                        
                           
                              107
                           
                        
                     
                           
                              Sors: It-tweġibiet tal-kwestjonarju.
                        
                     
         
               (117)
            
            
               L-ispejjeż medji tax-xogħol żdiedu b'7 % matul il-perjodu kkunsidrat. F'kull każ, billi x-xogħol jirrappreżenta biss porzjon żgħir tal-ispiża tal-produzzjoni, dan ma għandux jitqies bħala indikatur sinifikanti fl-analiżi tas-sitwazzjoni ekonomika tal-industrija tal-Unjoni.
            
         4.5.2.8.   Inventarji
   
   
               (118)
            
            
               Il-livelli tal-istokk tal-produttur tal-Unjoni żviluppaw kif ġej matul il-perjodu kkunsidrat:
               
                  Tabella 12
               
               
                  L-inventarji
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Stokks tal-għeluq (tunnellati)
                        
                        
                           4 000 –8 000 
                        
                        
                           3 000 –7 000 
                        
                        
                           1 000 –5 000 
                        
                        
                           1 000 –5 000 
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              47
                           
                        
                        
                           
                              43
                           
                        
                     
                           Stokks tal-għeluq bħala persentaġġ tal-produzzjoni (%)
                        
                        
                           8–16
                        
                        
                           8–16
                        
                        
                           2–11
                        
                        
                           2–10
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              51
                           
                        
                        
                           
                              46
                           
                        
                     
                           
                              Sors: It-tweġibiet tal-kwestjonarju.
                        
                     
         
               (119)
            
            
               Il-livell tal-inventarji naqas b'54 % matul il-perjodu kkunsidrat.
            
         
               (120)
            
            
               Instab li, matul il-PIR, l-inventarji kienu f'livell normali.
            
         4.5.2.9.   Il-profittabbiltà, il-fluss ta' flus, l-investiment, ir-redditu fuq l-investimenti u l-kapaċità li jiżdied il-kapital
   
   
               (121)
            
            
               Il-profittabbiltà, il-fluss tal-flus, l-investimenti u r-redditu fuq l-investimenti tal-produtturi tal-Unjoni żviluppaw kif ġej matul il-perjodu kkunsidrat:
               
                  Tabella 13
               
               
                  Il-profittabbiltà, il-fluss tal-flus, l-investimenti u r-redditu fuq l-investimenti
               
               
                            
                        
                        
                           2012
                        
                        
                           2013
                        
                        
                           2014
                        
                        
                           PIR
                        
                     
                           Il-profittabbiltà tal-bejgħ fl-Unjoni għal klijenti mhux relatati (% tal-fatturat)
                        
                        
                           – 20–0
                        
                        
                           – 15–+ 5
                        
                        
                           – 10–+ 10
                        
                        
                           – 5–+ 15
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              101
                           
                        
                        
                           
                              111
                           
                        
                        
                           
                              118
                           
                        
                     
                           Fluss tal-flus (EUR)
                        
                        
                           – 3 400 000  – – 1 400 000 
                        
                        
                           –1 600 000  – + 400 000 
                        
                        
                           700 000  – 2 700 000 
                        
                        
                           1 200 000  – – 3 200 000 
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              182
                           
                        
                        
                           
                              284
                           
                        
                        
                           
                              309
                           
                        
                     
                           Investimenti (EUR)
                        
                        
                           300 000 –1 000 000 
                        
                        
                           100 000 –800 000 
                        
                        
                           100 000 –700 000 
                        
                        
                           0–600 000 
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              66
                           
                        
                        
                           
                              56
                           
                        
                        
                           
                              35
                           
                        
                     
                           Redditu fuq l-investimenti (%)
                        
                        
                           – 20–0
                        
                        
                           – 20–0
                        
                        
                           – 10–+ 10
                        
                        
                           0–20
                        
                     
                           
                              Indiċi (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              111
                           
                        
                        
                           
                              122
                           
                        
                     
                           
                              Sors: It-tweġibiet tal-kwestjonarju.
                        
                     
         
               (122)
            
            
               Il-Kummissjoni stabbilixxiet il-profittabilità tal-produtturi tal-Unjoni billi l-profitt nett qabel it-taxxa tal-bejgħ tal-prodott simili lil klijenti mhux relatati fl-Unjoni ġie espress bħala perċentwal tal-fatturat ta' dan il-bejgħ.
            
         
               (123)
            
            
               L-industrija tal-Unjoni kienet qed tagħmel it-telf matul l-ewwel sentejn tal-perjodu kkunsidrat u kien biss fl-2014 li waslet qrib il-punt ta' ekwilibriju. Huwa biss matul il-PIR li l-profittabbiltà eventwalment laħqet livell qrib, iżda xorta waħda taħt il-profitt fil-mira użat fl-investigazzjoni oriġinali. Irid jiġi enfasizzat li dan it-titjib tardiv irriżulta minn tnaqqis fl-ispiża tal-produzzjoni, li kien parzjalment dovut għall-evoluzzjoni favorevoli tal-prezzijiet tal-qamħirrum u tal-ġulepp tal-glukożju bbażat fuq il-qamħirrum, kif spjegat fil-premessa 114. Għalhekk, kull żieda fil-prezz ta' din il-materja prima, li hija soġġetta għal varjazzjonijiet fil-prezzijiet fil-funzjoni tal-klima u l-għelejjel, tista' istantanjament treġġa' lura l-profittabbiltà miksuba reċentement.
            
         
               (124)
            
            
               Il-fluss tal-flus, li hija l-abbiltà tal-produtturi tal-Unjoni li jiffinanzjaw l-attivitajiet tagħhom huma stess, kienet negattiva matul l-ewwel sentejn u saret pożittiva biss matul it-tieni nofs tal-perjodu kkunsidrat.
            
         
               (125)
            
            
               Madankollu, it-titjib tal-fluss tal-flus sar parzjalment għas-spejjeż tal-investimenti, li naqsu b'65 % matul il-perjodu kkunsidrat u li kienu kważi negliġibbli meta mqabbla mal-valur gross tal-assi kapitali li ntużaw għall-manifattura tal-prodott ikkonċernat. It-titjib tal-fluss tal-flus kien ukoll riżultat tat-titjib tal-profittabbiltà li, kif ġie spjegat fil-premessa 123, fil-biċċa l-kbira tiegħu kien dovut għall-evoluzzjoni favorevoli tal-prezz tal-qamħirrum u tal-ġulepp tal-glukożju bbażat fuq il-qamħirrum. Għalhekk, kull żieda fil-prezz ta' din il-materja prima, li hija soġġetta għal varjazzjonijiet fil-prezzijiet fil-funzjoni tal-klima u l-għelejjel, tista' istantanjament treġġa' lura t-titjib tas-sitwazzjoni tal-fluss tal-flus.
            
         
               (126)
            
            
               Għandu jiġi nnotat ukoll li l-livelli baxxi tal-ispejjeż ta' investiment u manutenzjoni (ara l-premessa 113), filwaqt li jtejbu temporanjament il-fluss tal-flus u l-profittabbiltà, mhumiex sostenibbli fit-tul, minħabba li eventwalment jirriżultaw f'degradazzjoni tal-faċilitajiet tal-produzzjoni. Fl-aħħar mill-aħħar, dan jista' jkollu impatt fuq l-ispiża tal-produzzjoni u l-effiċjenza tal-proċess tal-produzzjoni. Fi kwalunkwe każ, l-ispejjeż tal-investimenti u l-manutenzjoni meħtieġa jistgħu jiġu posposti biss għal perjodu aktar tard b'impatt negattiv differit fuq il-fluss tal-flus u l-profittabbiltà.
            
         
               (127)
            
            
               Ir-redditu fuq l-investiment huwa l-profitt f'perċentwal tal-valur kontabilistiku nett tal-investimenti. Dan kien negattiv matul l-ewwel sentejn tal-perjodu kkunsidrat u sar pożittiv biss matul il-PIR. Billi r-redditu fuq l-investiment u l-profittabbiltà huma indikaturi ta' ħsara korrelati ħafna, it-titjib tar-redditu fuq l-investiment kien riżultat dirett tat-titjib tal-profittabbiltà. Għalhekk, it-titjib tar-redditu fuq l-investiment kien dovut l-aktar għall-evoluzzjoni favorevoli tal-prezz tal-qamħirrum u tal-prezz tal-ġulepp tal-glukożju bbażat fuq il-qamħirrum, kif deskritt fil-premessa 123. Għalhekk, kull żieda fil-prezz ta' din il-materja prima, li hija soġġetta għal varjazzjonijiet fil-prezzijiet fil-funzjoni tal-klima u l-għelejjel, tista' istantanjament treġġa' lura t-titjib riċenti tar-redditu fuq l-investiment.
            
         
               (128)
            
            
               L-industrija tal-Unjoni żammet l-injezzjoni tagħha ta' kapital ġdid fl-attività tal-glukonat tas-sodju għal minimu strett, billi baxxiet il-livell ta' investiment tagħha għal ammonti kważi negliġibbli, kif ġie spjegat fil-premessi 125 u 126. Għalhekk, l-abbiltà tal-ġbir tal-kapital ma setgħetx tiġi analizzata.
            
         4.5.3.   Konklużjoni dwar id-dannu
   
   
               (129)
            
            
               Il-volum tal-bejgħ u s-sehem mis-suq urew żvilupp pożittiv matul il-perjodu kkunsidrat, hekk kif l-industrija tal-Unjoni rnexxielha ssegwi ż-żieda fil-konsum. Madankollu, dan ma waqqafx il-produzzjoni u l-użu tal-kapaċità milli jonqsu matul il-perjodu kkunsidrat.
            
         
               (130)
            
            
               L-indikaturi ta' ħsara relatati mal-prestazzjoni finanzjarja tal-industrija tal-Unjoni (il-profittabbiltà, il-fluss tal-flus u r-redditu fuq l-investiment) kienu negattivi jew l-aktar l-aktar qrib iż-żero matul l-ewwel tliet snin tal-perjodu kkunsidrat u wrew livelli pożittivi biss matul il-PIR, bl-eċċezzjoni tal-fluss tal-flus, li fl-2014 kienet diġà saret pożittiva.
            
         
               (131)
            
            
               Madankollu, l-iżvilupp pożittiv tal-profittabbiltà, tal-fluss tal-flus u tar-redditu fuq l-investiment ma jistax jitqies li huwa stabbli, minħabba li mmaterjalizza biss lejn l-aħħar tal-perjodu kkunsidrat (il-fluss tal-flus) u matul il-PIR (il-profittabbiltà u r-redditu fuq l-investiment). Barra minn hekk, il-livell pożittiv tat-tliet indikaturi kollha fil-PIR kien fil-biċċa l-kbira tiegħu dovut għat-tnaqqis fl-ispiża tal-materja prima prinċipali (il-qamħirrum u l-ġulepp tal-glukożju bbażat fuq il-qamħirrum), li hija soġġetta għal varjazzjonijiet, kif spjegat fil-premessi 123, 125 u 127, kif ukoll għall-iffrankar fl-ispejjeż ta' manutenzjoni u investiment kapitali li mhumiex sostenibbli fit-tul (ara l-premessa 126). Barra minn hekk, il-livell ta' profittabbiltà milħuq fil-PIR baqa' aktar baxx mill-profitt fil-mira identifikat fl-investigazzjoni oriġinali.
            
         
               (132)
            
            
               Fid-dawl ta' dak li ntqal hawn fuq, il-Kummissjoni kkonkludiet li l-industrija tal-Unjoni bdiet tirkupra mid-dumping tal-imgħoddi fil-PIR u li hija ma sofrietx ħsara materjali matul il-PIR skont it-tifsira tal-Artikolu 3(5) tar-Regolament bażiku. Madankollu, l-investigazzjoni wriet ukoll li l-prestazzjoni finanzjarja tal-industrija tal-Unjoni ma kinitx biżżejjed sabiex tkun garantita l-vijabbiltà fit-tul.
            
         4.6.   Il-probabbiltà ta' rikorrenza ta' ћsara
   
   
               (133)
            
            
               Sabiex tiġi vvalutata l-probabbiltà ta' rikorrenza ta' ħsara, ġew ikkunsidrati diversi fatturi, jiġifieri l-kapaċità tal-produzzjoni u l-kapaċità żejda fir-RPĊ, il-volum tal-esportazzjonijiet tal-produtturi esportaturi Ċiniżi lejn is-swieq ta' pajjiżi terzi oħrajn, il-prezzijiet tal-esportazzjonijiet miċ-Ċina lejn is-swieq ta' pajjiżi terzi oħrajn u l-prezzijiet domestiċi Ċiniżi, l-attraenza tas-suq tal-Unjoni u s-sejbiet tal-investigazzjoni oriġinali.
            
         
               (134)
            
            
               Matul il-PIR, il-kapaċità żejda Ċiniża kienet bejn 600 000 u 700 000 tunnellata, kif stabbilit fil-premessa 51, li tirrappreżenta madwar 30 darba aktar mill-konsum fl-Unjoni, li kien bejn 16 000 u 22 000 tunnellata. Kif indikat fil-premessa 52, anki jekk parti minn din il-kapaċità żejda kellha tintuża għal domanda potenzjalment akbar fir-RPĊ jew f'pajjiżi terzi oħrajn, xorta waħda jifdal kapaċità żejda kbira ħafna disponibbli għall-esportazzjonijiet lejn l-Unjoni.
            
         
               (135)
            
            
               Kif deskritt fil-premessa 54, kien hemm żieda sinifikanti fil-volumi tal-esportazzjoni miċ-Ċina lejn pajjiżi terzi oħrajn. L-esportazzjonijiet lejn pajjiżi terzi oħrajn żdiedu b'45 % bejn l-2012 u l-2014 u laħqu madwar 116 000 tunnellata fl-2014. Dan l-ammont waħdu jirrappreżenta aktar minn sitt darbiet aktar mill-konsum tal-Unjoni fl-istess perjodu.
            
         
               (136)
            
            
               Matul il-PIR, il-prezz medju tal-esportazzjonijiet miċ-Ċina lejn pajjiżi terzi oħrajn instab li kien bejn 20 % u 40 % aktar baxx mill-prezz medju tal-industrija tal-Unjoni, kif stabbilit fil-premessa 76. Skont il-metodoloġija użata, kif stabbilit fil-premessi 64 u 69, il-marġni tad-dumping lejn pajjiżi terzi oħrajn tal-produtturi esportaturi Ċiniżi kienu ta' aktar minn 70 % jew mill-inqas madwar 50 %. Meta titqies id-dejta tal-uniku produttur esportatur li kkoopera, il-marġni tad-dumping kif spjegat fil-premessa 70 kien ta' 8,3 %.
            
         
               (137)
            
            
               Kif stabbilit fil-premessi 75 u 76, il-prezz medju tas-suq tal-Unjoni nstab li kien bejn 27 % u 35 % ogħla mill-prezz domestiku medju fir-RPĊ u bejn 20 % u 40 % ogħla mill-prezz medju tal-esportazzjonijiet miċ-Ċina lejn is-swieq ta' pajjiżi terzi oħrajn matul il-PIR. F'dak li għandu x'jaqsam mal-livelli tal-prezzijiet tal-uniku esportatur Ċiniż li kkoopera lejn pajjiżi terzi oħrajn matul il-PIR, dawn kienu aktar baxxi mill-prezzijiet tal-industrija tal-Unjoni b'bejn 20 % u 30 %.
            
         
               (138)
            
            
               Abbażi ta' dan, jista' jiġi konkluż li s-suq tal-Unjoni huwa attraenti ħafna f'termini ta' prezzijiet, meta mqabbel kemm mas-suq domestiku Ċiniż, kif ukoll mas-swieq ta' pajjiżi terzi. L-attraenza tas-suq tal-Unjoni hija kkonfermata mill-preżenza dejjem akbar ta' SKB, li rdoppja l-volum tal-esportazzjoni tiegħu u żied is-sehem mis-suq tiegħu b'50 % kif stabbilit fil-premessa 78.
            
         
               (139)
            
            
               Għalhekk, jekk il-miżuri jitħassru, x'aktarx li l-produtturi esportaturi Ċiniżi jkomplu jew jibdew jesportaw lejn l-Unjoni fi kwantitajiet sinifikanti, bi prezzijiet li jkunu l-oġġett ta' dumping, li x'aktarx li jwaqqgħu l-prezzijiet tal-industrija tal-Unjoni b'mod sinifikanti (bejn 20 % u 40 % abbażi tal-imġiba tal-prezzijiet osservata għall-produtturi esportaturi li ma kkooperawx f'pajjiżi terzi oħrajn). Tabilħaqq, x'aktarx li l-imġiba tal-prezzijiet tkun l-istess jew simili għal dik osservata f'pajjiżi terzi oħrajn, minħabba li din tippermetti lill-produtturi esportaturi Ċiniżi jiksbu (lura) s-sehem mis-suq fis-suq tal-Unjoni. B'mod partikolari, il-glukonat tas-sodju huwa prodott bażiku li għalih il-prezz huwa ċertament l-aktar fattur deċiżiv u importanti.
            
         
               (140)
            
            
               Sabiex jiġi vvalutat l-impatt probabbli fuq is-sitwazzjoni tal-industrija tal-Unjoni ta' volumi akbar fis-suq tal-Unjoni ta' importazzjonijiet bi prezzijiet baxxi miċ-Ċina f'każ li jitħassru l-miżuri, kien analizzat ukoll l-iżvilupp matul il-perjodu kkunsidrat tal-investigazzjoni oriġinali. Kien osservat li matul il-perjodu ta' investigazzjoni tal-investigazzjoni oriġinali, l-importazzjonijiet Ċiniżi kienu qegħdin iwaqqgħu l-prezzijiet tal-bejgħ tal-industrija tal-Unjoni b'bejn 13 % u 29 %. Il-volum tal-importazzjonijiet Ċiniżi żdied b'77 % matul il-perjodu kkunsidrat tal-investigazzjoni oriġinali, li f'termini assoluti kkorrisponda għal żieda ta' 1 774 tunnellata (minn 2 291 tunnellata fl-2005 għal 4 095 tunnellata matul il-perjodu ta' investigazzjoni tal-investigazzjoni oriġinali). Din iż-żieda tqieset bħala waħda sostanzjali u wasslet, b'mod partikolari, għal tnaqqis fil-profittabbiltà tal-industrija tal-Unjoni bi 80 %, kif ukoll għal tnaqqis fil-volum tal-bejgħ tagħha b'20 %. Abbażi ta' dan, l-investigazzjoni oriġinali kkonkludiet li l-industrija tal-Unjoni sofriet ħsara materjali.
            
         
               (141)
            
            
               Fix-xenarju probabbli li jkun hemm volumi sinifikanti ta' importazzjonijiet Ċiniżi li jidħlu fis-suq tal-Unjoni bi prezzijiet li jkunu l-oġġett ta' dumping f'każ li titħassar il-miżura, huwa probabbli li r-reazzjoni tal-Unjoni tkun simili għal dik osservata fl-investigazzjoni oriġinali u li, għalhekk, l-impatt tal-volumi akbar ta' importazzjonijiet miċ-Ċina bi prezzijiet ferm aktar baxxi mill-prezzijiet tal-industrija tal-Unjoni jkollu effetti simili milli fl-investigazzjoni oriġinali. B'mod partikolari, minħabba s-suq sensittiv ħafna għall-prezz ta' dan il-prodott u l-livelli konsiderevolment aktar baxxi tal-prezzijiet fis-swieq ta' pajjiżi terzi oħrajn, x'aktarx li l-Unjoni tkun sfurzata tnaqqas il-volumi tal-bejgħ u tal-produzzjoni tagħha u tbaxxi l-prezzijiet tagħha, b'impatt negattiv fuq il-profittabbiltà. Fil-fatt, is-sensittività għall-prezz ta' dan il-prodott tiggrava l-impatt ta' kull pressjoni tal-prezz eżerċitata fuq is-suq tal-Unjoni. Bħala konsegwenza, it-titjib tal-industrija tal-Unjoni li mmaterjalizza biss matul il-PIR jispiċċa jitħassar u s-sitwazzjoni finanzjarja tal-industrija tal-Unjoni x'aktarx li tiddeterjora serjament.
            
         
               (142)
            
            
               Indikazzjoni oħra tal-impatt potenzjali ta' żieda fl-importazzjonijiet Ċiniżi bi prezzijiet baxxi fuq l-industrija tal-Unjoni f'każ li jitħassru l-miżuri, tidher mis-sitwazzjoni li qiegħda tiffaċċja l-industrija tal-Unjoni fir-rigward tal-esportazzjonijiet tagħha lejn pajjiżi terzi oħrajn. F'dawn il-pajjiżi, fejn ma hemmx miżuri antidumping fis-seħħ u fejn l-importazzjonijiet Ċiniżi nstabu li kienu l-oġġett ta' dumping, il-volumi tal-esportazzjoni tal-industrija tal-Unjoni naqsu b'bejn 30 % u 40 %.
            
         
               (143)
            
            
               Abbażi ta' dak li ntqal hawn fuq, il-Kummissjoni kkonkludiet li hemm probabbiltà kbira ta' rikorrenza ta' ħsara f'każ li jitħassru l-miżuri.
            
         5.   L-INTERESS TAL-UNJONI
   
   
               (144)
            
            
               Skont l-Artikolu 21 tar-Regolament bażiku, il-Kummissjoni eżaminat jekk l-impożizzjoni ta' miżuri antidumping fuq l-importazzjonijiet tal-glukonat tas-sodju li joriġina mir-RPĊ wara s-sejbiet tar-rieżami tal-iskadenza preżenti tkunx fl-interess tal-Unjoni kollha kemm hi. Id-determinazzjoni tal-interess tal-Unjoni kienet ibbażata fuq apprezzament tal-interessi kollha involuti, inklużi dawk tal-industrija tal-Unjoni, tal-importaturi, tal-utenti u tal-bejjiegħa bl-ingrossa. Il-partijiet interessati kollha ngħataw l-opportunità li jesprimu l-opinjonijiet tagħhom skont l-Artikolu 21(2) tar-Regolament bażiku.
            
         5.1.   L-interessi tal-industrija tal-Unjoni
   
   
               (145)
            
            
               Is-sitwazzjoni ekonomika tal-industrija tal-Unjoni tjiebet wara l-impożizzjoni ta' miżuri antidumping fl-2010.
            
         
               (146)
            
            
               Madankollu, l-investigazzjoni wriet li l-industrija tal-Unjoni għadha vulnerabbli, kif ġie spjegat fil-premessi 131 u 132.
            
         
               (147)
            
            
               Bħala konsegwenza, f'każ li l-miżuri jitħassru, il-ħsara x'aktarx li tirrikorri minħabba li l-industrija tal-Unjoni tispiċċa titlef il-klijenti u tesperjenza pressjoni tal-prezzijiet 'l isfel għall-benefiċċju tal-produtturi esportaturi Ċiniżi, li mistennija jżidu l-volumi tal-importazzjoni bi prezzijiet baxxi li jkunu l-oġġett ta' dumping. Sitwazzjoni simili kienet osservata f'pajjiżi terzi oħrajn, kif deskritta fil-premessa 142.
            
         
               (148)
            
            
               Madankollu, iż-żamma tal-miżuri tippermetti lill-industrija tal-Unjoni tkompli bl-irkupru tagħha mid-dumping tal-imgħoddi u tikkonsolida s-sitwazzjoni tagħha.
            
         5.2.   L-interess tal-importaturi mhux relatati
   
   
               (149)
            
            
               Fil-bidu ġew ikkuntattjati erba' importaturi mhux relatati magħrufa. Kien hemm tnejn li wieġbu għall-kwestjonarju. Huma kienu jirrappreżentaw bejn 30 % u 50 % tal-importazzjonijiet Ċiniżi matul il-PIR u ma kinux favur il-miżuri.
            
         
               (150)
            
            
               Instab li s-sehem tal-glukonat tas-sodju fil-fatturat tagħhom kien jirrappreżenta inqas minn 5 %. Barra minn hekk, iż-żewġ importaturi kienu ġeneralment qegħdin jagħmlu profitt ukoll fl-attività tagħhom li tikkonċerna l-glukonat tas-sodju.
            
         
               (151)
            
            
               Abbażi ta' dan, il-Kummissjoni kienet tal-fehma li l-impatt tal-kontinwazzjoni tal-miżuri fuq l-importaturi, jekk ikun hemm, se jkun limitat.
            
         5.3.   L-interessi tal-utenti
   
   
               (152)
            
            
               Intbagħtu kwestjonarji lil tmien utenti magħrufa. Kien hemm utent wieħed biss li ma kienx favur il-miżuri li wieġeb għall-kwestjonarju.
            
         
               (153)
            
            
               Matul il-PIR, l-utent li kkoopera ma importax mir-RPĊ, minħabba li huwa ġab il-glukonat tas-sodju esklussivament mingħand wieħed mill-produtturi tal-Unjoni. Għal dan l-utent, il-glukonat tas-sodju jirrappreżenta inqas minn 5 % tal-ispiża tal-manifattura tal-prodotti lesti li jinkorporaw il-glukonat tas-sodju. Barra minn hekk, l-attività tiegħu li tinkorpora l-glukonat tas-sodju kienet tirrappreżenta inqas minn 20 % tal-fatturat totali matul il-PIR. Instab ukoll li, b'mod ġenerali, dan l-utent kien qed jagħmel profitt. Abbażi tal-impatt limitat li kull varjazzjoni fil-prezz tal-glukonat tas-sodju jista' jkollha fuq l-ispiża tal-produzzjoni tiegħu, huwa mistenni li l-impatt tal-kontinwazzjoni tal-miżuri fuq dan l-utent, jekk ikun hemm, ikun ukoll wieħed limitat.
            
         
               (154)
            
            
               Fid-dawl tal-konklużjoni li tirrigwarda lill-utent li kkoopera u lil-livell baxx ta' kooperazzjoni min-naħa tal-utenti, il-Kummissjoni kkonkludiet li l-impatt tal-kontinwazzjoni tal-miżuri fuq l-utenti, jekk ikun hemm, ikun wieħed limitat.
            
         5.4.   L-interess tal-bejjiegħa bl-ingrossa
   
   
               (155)
            
            
               Ħames bejjiegħa bl-ingrossa ippreżentaw ruħhom billi pprovdew it-tweġibiet tagħhom għall-kwestjonarji. Tlieta minnhom kienu favur il-miżuri, filwaqt li t-tnejn l-oħra ma esprimew ebda pożizzjoni f'dan ir-rigward. Il-ħames bejjiegħa bl-imnut kollha xtraw il-glukonat tas-sodju mingħand produttur tal-Unjoni u ma importawx il-prodott ikkonċernat miċ-Ċina. L-attività li tinvolvi l-glukonat tas-sodju kienet tirrappreżenta parti negliġibbli mill-fatturat totali għall-kumpaniji kollha matul il-perjodu kkunsidrat.
            
         
               (156)
            
            
               Abbażi ta' dan, il-Kummissjoni kkonkludiet li l-impatt tal-kontinwazzjoni tal-miżuri fuq il-bejjiegħa bl-ingrossa, jekk ikun hemm, x'aktarx ikun negliġibbli.
            
         5.5.   Konklużjoni dwar l-interess tal-Unjoni
   
   
               (157)
            
            
               Abbażi ta' dak li ntqal hawn fuq, il-Kummissjoni kkonkludiet li ma kienx hemm raġunijiet persważivi biex jiġi konkluż li ma kienx fl-interess tal-Unjoni li jinżammu l-miżuri eżistenti fuq l-importazzjonijiet tal-glukonat tas-sodju li joriġina mir-RPĊ.
            
         6.   MIŻURI ANTIDUMPING
   
   6.1.   Miżuri
   
   
               (158)
            
            
               Il-partijiet kollha interessati ġew infurmati bil-fatti u l-konsiderazzjonijiet essenzjali li abbażi tagħhom kien intenzjonat li tinżamm il-miżura antidumping definittiva eżistenti. Il-partijiet ingħataw ukoll perjodu li fih setgħu jressqu kummenti wara din id-divulgazzjoni. L-ebda parti ma ppreżentat kummenti wara d-divulgazzjoni.
            
         
               (159)
            
            
               Mill-kunsiderazzjonijiet ta' hawn fuq jirriżulta li, skont l-Artikolu 11(2) tar-Regolament bażiku, il-miżuri antidumping applikabbli għall-importazzjonijiet tal-glukonat tas-sodju fir-RPĊ, imposti bir-Regolament tal-Kummissjoni (UE) Nru 377/2010 (7), għandhom jinżammu.
            
         6.2.   Monitoraġġ speċjali
   
   
               (160)
            
            
               Sabiex jiġu mminimizzati r-riskji ta' ċirkomvenzjoni minħabba d-differenza kbira fir-rati tad-dazju, huwa kkunsidrat li f'dan il-każ huma meħtieġa miżuri speċjali biex jiżguraw l-applikazzjoni xierqa tad-dazji antidumping.
            
         
               (161)
            
            
               Kumpaniji b'dazji individwali antidumping iridu jippreżentaw fattura kummerċjali valida lill-awtoritajiet doganali tal-Istati Membri. Il-fattura trid tkun konformi mar-rekwiżiti stipulati fl-Artikolu 1(3) ta' dan ir-Regolament. L-importazzjonijiet li ma jkunux akkumpanjati minn dik il-fattura se jkunu soġġetti għad-dazju antidumping applikabbli għall-“kumpaniji l-oħrajn kollha”.
            
         
               (162)
            
            
               Jekk l-esportazzjonijiet mill-kumpaniji li jibbenefikaw minn rati individwali aktar baxxi ta' dazju jiżdiedu b'mod sinifikanti fil-volum wara l-impożizzjoni tal-miżuri kkonċernati, din iż-żieda fil-volum tista' titqies bћala waħda li tikkostitwixxi fiha nnifisha bidla fil-mudell ta' kummerċ dovuta għall-impożizzjoni ta' miżuri skont it-tifsira tal-Artikolu 13(1) tar-Regolament bażiku. Fit-tali ċirkustanzi u diment li jkunu ssodisfati l-kundizzjonijiet, tista' tinbeda investigazzjoni kontra ċ-ċirkumvenzjoni. Din l-investigazzjoni tista', fost l-oħrajn, teżamina l-ћtieġa għat-tneћћija tar-rati tad-dazju individwali u għall-impożizzjoni konsegwenti ta' dazju għall-pajjiż kollu.
            
         
               (163)
            
            
               Dan ir-Regolament huwa konformi mal-opinjoni tal-Kumitat stabbilit bl-Artikolu 15(1) tar-Regolament (UE) 2016/1036.
            
         ADOTTAT DAN IR-REGOLAMENT:
   Artikolu 1
   1.   B'dan qed jiġi impost dazju antidumping definittiv fuq l-importazzjonijiet ta' glukonat tas-sodju b'numru tal-Unjoni Doganali u l-Istatistika (CUS) 0023277-9 u numru tar-reġistru tal-Chemical Abstracts Service (CAS) 527-07-1, li attwalment huma klassifikati fil-kodiċi NM ex 2918 16 00 (kodiċi TARIC 2918160010), u li joriġinaw mir-Repubblika tal-Poplu taċ-Ċina.
   2.   Ir-rati tad-dazju antidumping definittiv applikabbli għall-prezz nett, ħieles fil-fruntiera tal-Unjoni, qabel id-dazju, tal-prodott deskritt fil-paragrafu 1 u prodott mill-kumpaniji elenkati hawn taħt għandhom ikunu kif ġej:
   
               Il-kumpanija
            
            
               Dazju antidumping definittiv (%)
            
            
               Kodiċi addizzjonali TARIC
            
         
               Shandong Kaison Biochemical Co., Ltd
            
            
               5,6
            
            
               A972 
            
         
               Qingdao Kehai Biochemistry Co. Ltd
            
            
               27,1
            
            
               A973 
            
         
               Il-kumpaniji l-oħrajn kollha
            
            
               53,2
            
            
               A999 
            
         3.   L-applikazzjoni tar-rati tad-dazju individwali speċifikati għall-kumpaniji msemmijin fil-paragrafu 2 għandha tkun bil-kundizzjoni li tiġi ppreżentata fattura kummerċjali valida lill-awtoritajiet doganali tal-Istati Membri, li fuqha tidher dikjarazzjoni ddatata u ffirmata minn uffiċjal tal-entità li toħroġ tali fattura, identifikat b'ismu/isimha u l-kariga, abbozzata kif ġej: “Jien, hawn taħt iffirmat, niċċertifika li l-(volum) ta' glukonat tas-sodju mibjugħ għall-esportazzjoni lejn l-Unjoni Ewropea kopert b'din il-fattura, ġie manifatturat minn (l-isem u l-indirizz tal-kumpanija) (kodiċi addizzjonali TARIC) fir-Repubblika tal-Poplu taċ-Ċina. Niddikjara li l-informazzjoni pprovduta f'din il-fattura hija kompluta u korretta.” Jekk ebda fattura bħal din ma tiġi ppreżentata, għandu japplika d-dazju applikabbli fuq “il-kumpaniji l-oħrajn kollha”.
   4.   Sakemm ma jkunx speċifikat mod ieħor, għandhom japplikaw id-dispożizzjonijiet rilevanti fis-seħħ dwar id-dazji doganali.
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Jannar 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 176, 30.6.2016, p. 21.
   
      (2)  Ir-Regolament ta' Implimentazzjoni tal-Kunsill (UE) Nru 965/2010 tal-25 ta' Ottubru 2010 li jimponi dazju antidumping definittiv u li jiġbor definittivament id-dazju proviżorju impost fuq l-importazzjonijiet ta' glukonat tas-sodju li joriġina mir-Repubblika Popolari taċ-Ċina (ĠU L 282, 28.10.2010, p. 24).
   
      (3)  ĠU C 47, 10.2.2015, p. 3.
   
      (4)  Ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (ĠU L 343, 22.12.2009, p. 51). Dan ir-Regolament ġie kkodifikat mir-Regolament bażiku.
   
      (5)  Notifika ta' bidu ta' rieżami tal-iskadenza tal-miżuri antidumping applikabbli għall-importazzjonijiet ta' Glukonat tas-Sodju li joriġina mir-Repubblika tal-Poplu taċ-Ċina (ĠU C 355, 27.10.2015, p. 18).
   
      (6)  https://www.prlog.org/12459353-sodium-gluconate-producers-in-china-see-sharp-increase-in-exports-in-2014.html
   
      (7)  Ir-Regolament tal-Kummissjoni (UE) Nru 377/2010 tat-3 ta' Mejju 2010 li jimponi dazju provviżorju antidumping fuq importazzjonijiet ta' sodium gluconate li joriġinaw mir-Repubblika tal-Poplu taċ-Ċina (ĠU L 111, 4.5.2010, p. 5).